BALKANS GROUP » [SRB] Integracija Srba na Kosovu nakon Briselskog Sporazuma\n[SRB] Integracija Srba na Kosovu nakon Briselskog Sporazuma\nKosovo i Srbija započeli su veliki posao, integraciju kosovskih Srba i beogradske administracije i finansijske infrastrukture u kosovski sistem – ukratko “integraciju Srba”. Ovo je nadogradnja na dogovor kojim je posredovala EU i koji se smatra za jedno od najvećih dostignuća Brisela. Ipak, implementacija istog na terenu bila je, a i dalje je, suočena sa velikim izazovima. Integracija pokreće duboke, emotivne teme između Albanaca i Srba te i najmanji nesporazumi mogu dovesti do nasilja. Spektar institucija na koje se ovo odnosi – opštine, škole, zdravstvo, sudovi, bezbednosne institucije i ostali, sa budžetima koji iznose nekoliko stotina miliona evra – može da izgleda zaštraćujuće. Ne postoji presedan, prijašnja iskustva ili mapa puta za ovako nešto. Priština i Beograd su započeli ovaj proces iz različitih razloga, prvi da obezbede svoj suverenitet i teritorijalni integritet, a drugi da se zadovolje EU. Ni jedni ni drugi ne deluju kao da razumeju obim posla koji ovo podrazumeva niti su spremni da ulože potrebne finansijske – i političke – resurse. Uz podršku međunarodnih partnera, Kosovo i Srbija treba da postave kao cilj potpunu integraciju srpskih institucija u kosovski sistem do kraja 2015 a da potom brzo učine sve da taj dogovor postane realnost.\nPrethodne runde dijaloga između Kosova i Srbije, od pregovora o “budućem status” pod okriljem UN-a 2005 godine do “tehničkog dijaloga” uz posredstvo EU 2011, počeinjale su obećavajuće ali su brzo oupadale u ćorsokak. Priština tvrdi da su prava Sba ispregovarana više puta dok Beograd svaki put traži više a zauzvrat ne sprovodi ništa. S druge strane Beograd tvrdi da svi ustupci dolaze sa njihove strane dok Kosovo stalno ubacuje statusna pitanja – priznanje njegove nezavisnosti – na svaku temu. Obe strane se trude da zadobiju simpatije EU . Veliki broj tema je u igri: učešće Srba u kosovskim institucijama, kraj srpskog uplitanja na kosovskoj teritoriji, pristup Kosova međunarodnoj zajednici i nasleđe rata. Glavni cilj je da Kosovo i Srbija normalno sarađuju, kao dobri susedi, i da tretiraju manjine jednih i drugih sa poštovanjem. Bilateralni odnos je ključan i od njega zavisi uspeh procesa integracija.\nUlozi i rizici su veliki za sve i proces nije dobro shvaćen na terenu. Mali sukoib između Albanaca i srpskih izbeglica u Đakovici 6 Januara, kao i bespotrebno provokativni komentari srpskog ministra istog dana, doveli su mesec dana kasnije do nereda u Prištini koji su kulminirali izbacivanjem ministra iz vlade i bojkotom srpskih poslanika u skupštini. Bojkot i dalje traje. Albancima smeta uloga Beograda u njihovoj državi i njihovom upitnom statusu; na ulici, veliki broj je gnevan i radi lošeg rukovođenja državom kojim već godinama presedava ista politička elita. Srbi se prebacuju protiv svoje volje iz jednog sistema u drugi i boje se posledica tog procesa. Uspeh ili neuspeh integracije Srba imaće odjek i u susednim multi-etničkim zemljama.\nKosovski Srbi se mogu podeliti u tri različite grupe. Severno Kosovo je homogena srpska sredina koja se opire Prištini od 1999; većina ljudi sa severnog Kosova nema puno iskustva sa Albancima ili sa kosovskim vlastima i vide ih kroz mešavinu straha i nepoverenja. Srpske institucije su, donedavno, bile jedina vladajuća tela u ovom delu zemlje. Druga grupa je sastavljena od 6 opština sa srpskom većinom koje su razbacane kroz ostatak Kosova; većina Srba ovde prati kosovske zakone ali je na ovaj ili onaj način na platnom spisku Srbije. Treća grupa si Srbi koji žive u selima i naseljima na ostatku Kosova. Nemaju svoje lokalne opštinske strukture te su skroz zavisne od srpskih institucija.\nSvi kosovski Srbi imaju nekoliko glavnih briga. Zaposlenje je visoko kotirano na listi – bezbednost srpskih poslova koje trenutno imaju i prisustvo alternativa kada se ti poslovi ugase. Tržište rada nije otvoren z anjih. Stariji ljudi sa poslom bi voleli da ostanu deo srpskog penzionog sistema. Pristup srpskom zdravstvu – bolnicama i domovima zdravlja na Kosovu, kao i specijalistima širom Srbije – je takođe veoma važno. Porodice se oslanjaju na srpske škole i studentima su potrebne diplome koje će biti validne bilo da ostanu na Kosovu ili se presele u Srbiju. Bez srpskog obrazovanja, jednostavno će napustiti Kosovo. Konačno, fizička bezbednost je problem. Srbi u enklavama su vulnerabilni na zastrašivanje i napade.\nZadnjih godinu dana, veliki broj lokalnih srpskih službenika je sedeo na dve stolice tako što su izabrani na kosovskim izborima a istovremeno su imenovani od strane Srbije na pozicije u srpskom sistemu paralelnih opština. Ova kohabitacija se razlikuje u detaljima ali postoji u svim sredinama gde su Srbi većina. Paralelni srpski sistem ima malo efektivne vlasti ali ima daleko veći budžet; pokriva skoro celo Kosovo i zapošljava desetine hiljada ljudi. Broj zaposlenih je rastao najviše iz političkih razloga – Beograd je tako držao kosovske Srbe i lojalnim i namirenim – te je nakon 15 godina stanovništvo postalo totalno zavisno od ovih poslova. Neki su radili direktno za paralelne opštinel još više ih je radio za javna preduzeća i institucije; a ostatak je radio u obrazovanju i bolnicama koje je finansirao Beograd. Beograd bi uskoro trebalo da zatvori svoje institucije kako bi se zaposleni prebacili sa srpskog na kosovski platni spisak. To će biti izazovan i skup posao.\nBeograd i Priština s udlučili da svoj sporazum uokvire kroz hibridni entitet, Zajednicu Srpskih Opština (ZSO). Skoro dve godine kasnije, uloga ZSO i dalje nije najjasnija iako je ključna za celi proces integracije. Verovatno će godinama trajati gradnja ZSO kako Srbi budu nalazili sovje mesto na nezavisnom Kosovo i Beograd i Priština budu razvijali i produbljivali svoj odnos. Ipak, konture integracije i ZSO treba uskoro da budu dogovorene. Početna tačka biće provizije Ahtisarijevog Plana, Briselskog Sporazma i kosovski zakoni. Dozvoliće Srbima da sprovode opštinske nadležnosti zajednički ukoliko to žele. U nekim oblastima, pre svega obrazovanju i zdravrstvu, nudi Srbima mogućnost da efikasnije sprovode nadležnosti koje već imaju; dakle ne radi se o novim nadležnostima. Beograd ne treba da optereti ovu nejaku instituciju. ZSO nije zamena za integraciju ili zdrav odnos sa Prištinom.\nImplementacija treba da bude organizovana kroz više linija kako bi se prevazišle brojne prepreke, od kojih su neke političke. Kosovo želi da sprovodi stvari stavku po stavku, počevši od uklanjanja srpskih bezbednosnih i paralalenih struktura da bi nakon toga ZSO bila ustanovljena. Srbija želi upravo suprotno i počinje sa kreiranjem ZSO da bi onda došlo do uklanjanja srpskih institucija. Sukob oko rasporeda je samo dodatno doprineo odlaganju implementacije. Ipak, postoje stvari koje se mogu uraditi simultano kako bi se razvilo poverenje. Srbija treba da odmah raspusti Civilnu Zaštitu, sudove i preostale bezbednosne institicuje i da ohrabri zaposlene u njima da pređu u kosovski sistem. Puno učešće Srba u pravosudnim institucijama Kosova bi bilo jak znak da stvari idu u pravom smeru. Istovremeno, Beograd treba da počne da pregleda svoj platni spisak, počevši sa paralelnim opštinama,. Pregovori o finaliziranju statuta ZSO bi trebalo da idu paralelno sa ovim procesom i trebali bi da uključe predstavnike svih deset opština sa srpskom većinom. Integracija obrazovanja i zdravstva će verovatno duže trajati i zahtevaće neku ulogu za ZSO.\nOba dela vodstva kosovskih Srba – ministri i poslanici u Prištini i gradonačelnici i poslanici u opštinama – treba da zajendo rade kako bi integracija bila uspešna. Kosovo je napravilo stratešku odluku, uz podršku svojih međunarodnih prijatelja, da se osloni na Beograd kak bi kosovski Srbi ušli u kosovski pravni sistem; ovo je bilo uspešno i prekinulo je godine sukoba ali je takođe i stvorilo novu srpsku elitu koja nema iskustva i koja je čvrsto vezana za Beograd. Izabrani Srbi moraće da se izbore za svoju ulogu i identitet koji neće biti baziran samo na odanosti Srbiji već i na brizi o ljudima koji su ih izabrali. Moraće da nauče da rade u parlamentarnom sistemu koji im nudi jake poluge moći, uključujući i pravo veta na ustavne amandmane i važnu ulogu u zakonodavstvu. U vladi, Srbi gravitiraju ka ministarstvima koja su bitna za njihovu zajednicu ali ne treba da ignorišu ostale portfelje. Njihov zadatak je da ujedine Srbe sa severa i juga i da izgrade zajedničku budućnost unutar Kosova.\nZa većinu Srba, institucije lokalne samouprave i poslovi koje one nude su od vitalnog značaja. Integracija podrazumeva spajanje srpskog platnog spiska sa kosovskim budžetom – to je težak zadatak jer je nejasno na šta sve Beograd troši novac. Potpuni pregled spiskova je potreban kako bi se ustanovila na šta se i koliko novca troši. Ovo bi veovatno dovelo do primera korupcije ili nepotrebnog trošenja, kao što su naprimer nominalno zaposleni na Kosovu koji žive u Srbiji; oni odmah treba da budu uklonjeni sa platnog spiska. Opštine gde većinski žive Srbi treba da zaposle ostale. Cilj je da se proces završi do 2015 i da se paralelne opštine ugase. Rezultat toga će biti uvećane lokalne samouprave ali to je neizbežan prvi korak. Priština treba da poveća opštinske budžete ali i finansijski treba da pomogne i Beograd, kroz transparentne, direkte transfere novca opštinama. Od 2016, integrasani platni spiskovi treba da se racionalizuju i smanjuju a trebalo bi obezbediti novac kako bi se otpušteni radnici trenirali i spremili za posao u privatnom sektoru.\nPostoji potreba za koordinacijom i investicijama u politički kapital. Kosovska vlada je do sada prebacivala sve vezano za Srbe u ministarstvo za lokalnu samoupravu, koje je dosta toga uspelo da uradi i pored skromnih resursa. Ali naredna faza integracije će morati da uključi celu vladu i biće potrebna jaka finansijska podrška. Beograd je do sada rukovodio kosovskim Srbima i vreme je da ih pusti da se sami snalaze. Beograd treba da tretira Prištinu kao jednakog partnera. Lokalni Srbi znaju svoju zajednicu bolje nego bilo ko u Beogradu, Prištini ili Briselu, i treba sami da vode brigu o sebi. Da bi se to desilo, treba da prihvate pomoć od strane Srbije ali treba i da sarađuju sa Albancima kako bi izgradili zajedničku budućnost na Kosovu.\nKosovo, Srbija i međunarodna zajednica treba da postave za cilj potpunu integraciju Srba – dakle da postoji jedan set kosovskih opštinskih institucija, funkcionalna ZSO i potpuno prihvatanje od strane Srba Ahtisarijevog Plana, kosovskog zakona i Briselskog Sporazuma – do 1 Januara 2016. Da bi se ovo ostvarilo,\nVodeći principi za vlade Kosova i Srbije i za međunarodnu zajednicu:\nIntegracija na lokalnom nivou treba da krene u korak sa povećanim učešćem Srba u centralnim institucijama; lokalna samouprava i ZSO ne smeju da udalje Srbe od Prištine.\nPosao na osnivanju ZSO ne treba da odlaže integraciju paralelnih opština i ostalih institucija.\nRaspored integracije se verovatno meri godinama; Kosovska vlada i srpski predstavnici treba da razviju periodični raspored pregleda i procene dokle se stiglo. Srpski zamenik premijera Kosova treba da ima ulogu u ovom procesu.\nPozicija Srba unutar Kosova će biti na dobitku od razvoja bilateralnih odnosa Beograda i Prištine, u početku kroz dijalog sa EU o normalizaciji odnosa. Kosovo i Srbija treba da povećaju direktne kontakte i da rešavaju novonastale probleme bez odlaganja.\nPriština, međunarodna zajednica i Beograd treba da sarađuju u razvijanju lokalnih srpskih lidera koji predstavljaju interese svoje zajednice.\nVladama Kosova i Srbije: Kosovsko ministarstvo lokalne samouprave (MLSU) i srpska Kancelarija za Kosovo i Metohiju (Kancelarija za KiM) treba da, na koordinisan način, nadgledaju terensko istraživanje broja zaposlenih u srpskim institucijama. Istraživanje sprovesti uz podršku EU i SAD i saradnju lokalnih samouprava/institucija. Zaposleni na kosovskom spisku ali sa boravištem u Srbiji treba odmah da budu uklonjeni sa liste dok bi se onima blizu penzije ponudilo prevremeno penzionisanje.\nSrpsko opštinsko osoblje treba da se prebaci u kosovske opštinske institucije i da se ukloni sa srpskom platnog spiska što je pre moguće tokom 2015. Mali broj treba da ostane u srpskom sistemu do 1 Januara 2016 kako bi isplaćivalo one koji još nisu prešli u kosovski sistem.\nKad se opštine potpuno integrišu 2016, vlada Kosova treba da razvije profil srpskih opština i profil zapošljavanja novih radnika. Treba da obezbede nove treninge, traženje posla u ostatku kosovskog sistema i razvoj privatnog sektora.\nPozvati srpske predstavnike da učestvuju u procesu uspostavljanja ZSO.\nMinistarstva obrazovanja bi trebalo da reše problem sa univezitetskim diplomama.\nPriština i Beograd treba da se slože da kancelarije za vezu u nekim mestima dobiju pravu da izdaju srpska dokumenta.\nKosovska vlada treba da upotrebi finansijski i politički kapital nebi li uspela da integraciju učini uspešnom i treba da imenuje komitet sastavljan od ministara lokalne samouprave, finansija, ekonomije, obrazovanja, poljoprivrede, orazovanja i svih srpskih ministara koji bi koordinisao vladine programe integracije Srba.\nOdmah ovlastiti Statističku Agenciju Kosova (SAK) da pregleda cifre broja stanovnika u 10 opština sa srpskom većinom, koristeći sve dostupne informacije. Kosovo treba da ponovi census u opštinama sa srpskom većinom što je pre moguće i da iskoristi rezultate za razvoj efikasnih politika iz oblasti stvaranja poslova, socijalne podrške i ostalih aspekata srpske integracije.\nStruktura i budžet opština sa srpskom većinom treba da se uskladi sa potrebama zajednice prikazanim u novom censusu ali vlada treba da planira veći budžet za prvih tri do pet godina tranzicije.\nKancelarija za Poslove Zajednice treba da postane redovna pojava, prateći broj i nivo manjinskih zajednica na javnom platnom spisku.\nCentralne vlasti treba da pokrenu novi program zapošljenja kako bi pomogli Srbima i ostalim predstavnicima manjina na svim nivoima; da bi bili evikasnim program mora da ima doprinose lokalnih lidera i civilnog društva kao i jake diplomatske i donatorske podrške.\nRevitalizacija Ministarstva za Lokalnu Samupravu i jaka politićka podrška ministru.\nPozvati srpske predstavnike da imaju aktivnu ulogu u kreiranju državne politike.\nPovećanje finansiranja sudstva i zapošljavanje većeg boja sudija, tužilaca i pravosudnih radnika na svim nivoima pravosudnog sistema.\nPoboljšanje komunikacije i saradnje sa severnim Srbima i njihovim zajednicama, uz redovne posete Prištini, okrugle stolove i ostale aktivnosti. Vioski vladini zvaničnici bi trebalo češće da posećuju severno Kosovo.\nPružiti Srbima u vladi i insitucijama priliku da uče albanski jezik kao i Albancima priliku da uče srpski jezik.\nPromeniti zakone o sudovima i Pravosudnom Savetu Kosova (PSK) kako bi osnažili srpske predstavnike u PSK po pitanju imenovanja srpskih sudija u skladu sa ustavom. Promeniti ostale zakone kako bi se sproveo Briselski Sporazum, uključujući zakon o lokalnog samoupravi i međuopštinskom saradnjom.\nU opštinama van ZSO gde živi veće srpsko stanovništvo treba otvoriti pod stanice ili povećati patrole srpskih sredina. Zaposliti dodatne srpske policajce u tim sredinama.\nZatvoriti paralelne sudove i ostale bezbednosne institucije odmah; narediti sudijama i tužiocima da pređu u kosovski sistem, i dati instrukcije predstavnicima civilne zaštite da pređu u kosovski sistem, koristeći šanse koje im pruži Priština.\nDati instrukcije zaposlenima u srpskim opštinama da pređu u kosovski sistem; objaviti planove da se paralelne opštine zatvaraju do Januara 2016.\nUčiniti svo finansiranje transparentno kosovskom trezoru i početi prebacivanje novca kosovskim opštinama koje mogu deo odvojiti za projekte koji idu kroz ZSO. Ponuditi zaposlenima koji su u tranziciji ka kosovskom sistemu priliku da ostanu u srpskom penzionom fondu, uz mogućnost da učestvuju i u kosovskom penzionom fondu.\nOhrabriti Srbe da se integrišu u kosovski sistem i suzdržavati se od mešanja u njihove postupke.\nSkupština treba da ratifikuje Briselski Sporazum; donese zakone koje dozvoljavaju vladinim institucijama da sarađuju sa vladom u Prištini kao i sa opštinama na Kosovu i ZSO.\nSrpskim liderima na Kosovu:\nPovećati saradnju sa Prištinom a gradonačelnici da potpuno sarađuju sa ministarstvima i da poštuju zakone.\nDa igraju aktivnu ulogu u kreiranju vladinih politika; Srbi treba da traže bitne pozicije u ostalih važnim ministarstvima umesto da se limitiraju samo na ona koja se dotiču njihove zajednice. Treba da pruže ruku Albancima, uključujući i predstavnike zajednica i civilnog društva.\nSrpski parlamentarci treba da koristemaksimalno Komitet za Prava i Interese Zajednica i treba da neguju dobre odnose sa predstavnicima ostalih manjina. Donatori treba da podrže Komitet sa ekspertima, treninzima i logističkom podrškom.\nSrpski delegati u kosovskoj skupštini treba da pruže ruku strankama koje predstavljaju većinu i da preuzmu aktivniju ulogu u svim aspektima zakonodavnog procesa.\nSrpski predstvnici treba da pokušaju da imaju uticaj na dijalog Prištine i Beograda i da preuzmu vodeću ulogu u uspostavljanju ZSO.\nDelegati, i svi Srbi na visokim položajima u centralnim institucijama, treba da nauče albanski jezik.\nEU treba da nastavi da daje prioritet dijalogu o normalizaciji odnosa Kosova i Srbije. EU članice, SAD i ostali treba da podrže implementaciju i integraciju kosovskih Srba i da podstaknu dalji dijalog između dve zemlje.\nBrisel treba da ohrabri obe vlade da na transparentan način komuniciraju o sporazumima koje su postigli tokom dijaloga sa svojim zajednicama.\nPomoći integraciju srpske zajednice kroz promociju zaposlenja za Srbe koji napuste srpski platni spisak.\nPomoći komunikaciji kroz programe dijaloga institucija Kosova i Srbije, kao npr. policije i sudstva, i podrške projektima u preko-graničnoj saradnji.\nPromovisanje odgovornosti i inkluzivnosti novih vlasti u opštinama sa srpskom većinom; pružanje treninga za ministarstvo za lokalnu samoupravu i nove službenike i administratore koji prelaze iz jednog sistema u drugi.\nPoboljšati pristup Srba poslovima kroz sponzorisanje istraživanja o preprekama na putu ka ekonomskoj, socijalnoj i kulturnoj integraciji Srba u kosovsko društvo i kroz podšku projektima namenjenim zapošljavanju manjina.\nZajednici Srpskih Opština:\nStatut ZSO treba da bude baziran na kosovskim zakonima (uključujući zakone o lokalnoj samoupravi i međuopštinskim partnerstvima), Briselskom Sporazumu i starijim ratifikovanim sporazumima dve strane, Ahtisarijevom Planu i Evropskim normama o lokalnoj samoupravi.\nČlanovi ZSO treba da nastave da igraju aktivnu ulogu u Asocijaciji Kosovskih Opština (AKO); četiri severne opštine treba da postanu članovi AKO.\nZSO treba da bude napravljena tako da komenzuje rupe u postojećim institucijama. Treba da sprovodi dužnosti koje joj delegiraju opštine i centralne vlasti.\nZSO Treba da ima vodeću ulogu u administriranju srpskog obrazovanja i zdravstva za srpsku zajednicu na Kosovu, pre svega kad su u pitanju institucije od značaja za celu zajednicu kao recimo Univerzitet u Severnoj Mitrovici i bolnički centri. ZSO Treba da stvori odelenja u svakoj oblasti svojih dužnosti; šefovi odelenja treba da budu deo saveta pod vodstvom skupštine i predsednika.\nZSO treba da koordinira razvojne projekte; ponudi treninge za posloe, socijalnu zaštitu i saradnju sa srpskim institucijama (ministarstva, penzije itd.). Treba da bude sponzor projekata ekonomskog razvoja za lokalne vlasti i zajednice uz pomoć i podršku donatora.\nZSO treba da ponudi besplatnu pravnu i ostalu pomoć, pre svega izolovanim Srbima, pri saradnji sa centralnim institucijama.\nZSO treba da osnuje srpske kulturne institucije širom Kosova.\nOpštine članice treba da finansiraju ZSO uz pomoć vlade i sredstava iz Srbije.


Socijalisti potpisuju peticiju za izmeštanje pruge - juGmedia\nSocijalisti potpisuju peticiju za izmeštanje pruge\nNIŠ – Niški socijalisti pokrenuli danas akciju potpisivanja peticije za izmeštanje železničke pruge iz centra grada.\nPeticiju su najpre potpisali funkcioneri Socijalističke partije Srbije u Nišu, a petka će to moći da učine svi građani Niša. Peticija će moći da se potpiše na pet punktova u gradu i to, ispred ulaza u Klinički centar, u Obrenovićevoj ulici kod Poslovnog centra „Kalča“, kod Palilulske, Pantelejske i pijace „Boško Buha“.\nRukovodstvo SPS pozvalo je Nišlije da se u što većem broju odazovu akciji i stave svoj potpis na papir koji treba da pomogne da Niš što pre reši višedecenijski problem sa železničkom prugom.\nČlan Glavnog odbora SPS-a i predsednik Skupštine grada Niša dr Mile Ilić istakao je na konferenciji za medije da će peticija biti dostavljena republičkom parlamentu, Skupštini grada Niša, Vladi Srbije i nadležnim ministarstvima.\n„Moramo da izvršimo politički pritisak na sve relevantne političke činioce kako bi konačno krenula izgradnja železničke obilaznice oko Niša, a paralelno sa tim i radovi na izmeštanju pruge iz centra grada“, rekao je Ilić.\nOn je istakao da su se niški socijalisti na ovaj korak odlučili jer ih jer ozbiljno zabrinula izjava direktora „Železnica Srbije“ da će pruga Niš-Dimitrovgrad biti elektrifikovana .\n„Ukoliko ta najava bude realizovana i pruga bude elektrifikovana, nikada više neće moći da bude izmeštena iz centra Niša“, naglasio je dr Ilić.\nKako je istakao Ilić izmeštanje pruge ne predstavlja samo urbanistički i bezbednosni problem, već od njega zavisi i razvoj čitavog grada.\n„Niš je veliki grad i ne može da se razvija malim projektima. Međutim, već godinu dana u Nišu nemamo ni jednu veliku investiciju, a nema naznaka da će ih uskoro i biti. Radovi na železnici predstavljali bi za Niš ono što „Fijat“ predstavlja za Kragujevac“, dodao je Ilić.\nOn je podvukao da bi se izgradnjom obilaznice u Nišu pokrenula građevinska operativa, mašinogradnja, elektrogradnja i još 17 grana privrede\nIlić je podsetio da se već pet godina pripremaju i donose odluke koje treba da omoguće izgradnju novog niškog železničkog čvora.\n„Grad je već krenuo sa preparcelacijom 1.000 katastarskih parcela preko kojih će preći nova dvokolosečna pruga i uskoro bi trebalo da se krene i sa eksproprijacijom. Evropska unija izdvojila je 1,5 miliona evra za izradu projektne dokumentacije“, rekao je Ilić.\nPredsednik Okružnog odbora SPS-a dr Igor Novaković podsetio i na odluku Skupštine grada Niša kojom se zabranjuje elektrifikacija železničke pruge kroz grad.\n„Zahtevaćemo da najpre krene izmeštanje pruge, a da se tek onda radi elektrifikacija pruge Niš-Dimitrivgrad, ali samo do Niške Banje. Redosled aktivnosti mora biti takav jer više ne verujemo više nikome“, naglasio je dr Novaković.\nOn je takođe istakao da ova stranka neće dozvoliti da bilo ko gazi gazi odluke gradske Skupštine.\n„Niko ko u Niš dolazi sa idejemo o elektrifikaciji pruge kroz grad ne može da računa da će biti ljubazno dočekan“, kazao je Novaković.\nOn je istakao da veruje da će peticija ući republički parlament sa potpisima više desetina hiljada Nišlija i da će iza nje stati sve političke opcije u gradu.\nPopravljen skener u pirotskoj bolnici\nLESKOVAC - Zbog radova ekipa "Elektrodistribucije", sutra od 9 izjutra, pa do završetka radova, bez struje će biti: (više…)\nLegija sam zapalio sopstvenu kuću (VIDEO)\nVatrogasci su brzo uspeli da lokalizuju požar koji je nešto pre 16 časova i 30 minuta izbio u kući u 12. ulici u Vaskovom naselju u Leskovcu. (više…)


FIPA: Srbija treći investitor u BiH\nDirektor Agencije za unapređenje stranih investicija BiH (FIPA) Gordan Milinić primio je novoimenovanu ambasadoricu BiH u Srbiji Aidu Smajić s ciljem upoznavanja o trenutnoj ekonomskoj situaciji između dvije zemlje s fokusom na investicije Srbije u BiH.\nGovoreći o radu FIPA na animiranju bh. ekonomske diplomatije u posljednje tri godine, potvrdio je da je ova aktivnost dovela do organiziranja većeg broja privrednih manifestacija kojima su prisustvovali brojni strani investitori, što je rezultiralo otvaranjem kompanija u BiH i zapošljavanjem lokalnog stanovništva.\nZaključno sa decembrom 2017, Republika Srbija je, prema podacima Centralne banke BiH, u Bosnu i Hercegovinu investirala 2,024 milijarde KM, te je treći najveći investitor u BiH sa učešćem od 15,1 posto u ukupnim investicijama.\nMeđu najznačajnijim investitorima iz Republike Srbije u BiH su Telekom Srbije, Komercijalna banka a.d. Beograd, NIS - Naftna Industrija Srbije, Koncern Hemofarm a.d., Swisslion-Takovo, Imlek a.d., te Galames Beograd.\nTokom sastanka dodatno je istaknut značaj organiziranja poslovnih susreta između bh. i stranih privrednika radi jačanja ekonomskih veza, povećanja investicija, te praćenja privrednih dešavanja radi uključivanja bh.privrede i privrednika u nove privredne tokove, saopćeno je iz FIPA.


U BiH u 2017. uloženo 777 miliona KM, od toga 73 posto u FBiH - mojusk.ba\nFederalna vlada prihvatila je informaciju Federalnog ministarstva trgovine o direktnim stranim ulaganjima u FBiH u 2017. godini. Direktna strana ulaganja u 2017. godini u BiH iznosila su 777,7 miliona KM, od kojih se na FBiH odnosi 569,9 miliona KM ili 73,28 posto od ukupnih ulaganja.\nGodinu ranije iznosila su 475,5 miliona KM. Ovo je rekordno ulaganje u Federaciju BiH, a dosadašnji rekord je bio 484,9 miliona KM ostvaren 2015. godine.\nU odnosu na taj iznos direktna strana ulaganja u 2017. godini su veća za 85 miliona KM. Prema podacima Centralne banke Bosne i Hercegovine, stanje direktnih stranih ulaganja na dan 31.12.2017.godine u Federaciji BiH iznosi ukupno 8.291,6 miliona KM, dok su 31.12.2016. iznosila 7.729,9 miliona konvertibilnih maraka.\nMeđu pet najvećih investitora su Hrvatska sa 2.181,5 miliona KM ili 26,31 posto, Austrija sa 1.894,3 miliona KM ili 22,85 posto,Slovenija sa 613 miliona KM ili 7,39 posto, Njemačka sa 501,5 miliona (6,05 posto) i Holandija sa 484 miliona KM ili 5,84 posto.\nIzborna kampanja počinje sutra, izbori će koštati 8,5 miliona KM


Na tržištu Srbije mBanking Addiko banke je najbolje rangirana bankarska aplikacija - ITNetwork\nHome BIZNIS I ZABAVABiznis\tNa tržištu Srbije mBanking Addiko banke je najbolje rangirana bankarska aplikacija\nUsluga Addiko banke koja je predstavljena početkom godine – mKredit – sastavni je deo ovog jedinstvenog mbanking eko sistema koji vremenom raste kroz različite funkcionalnosti i proizvode, u zavisnosti od potreba klijenata za novim digitalnim uslugama. Osim kredita kroz mobilnu aplikaciju, klijenti mogu da podnesu i zahtev za dozvoljeni minus u samo nekoliko klikova. Podnošenje zahteva za mKredit moguće je 24 sata dnevno, a odluka se donosi za nekoliko minuta i bez odlaska u ekspozituru. Maksimalni iznos kredita je 600.000 dinara, sa periodom otplate od 12 do 60 meseci i fiksnom mesečnom ratom tokom celog perioda otplate. Pozajmica po tekućem računu se odobrava do visine prosečne plate. Korisnik mKredita dokumentaciju u ovom procesu potpisuje unosom personalizovanog PIN-a. Kompletna dokumentacija se čuva u samoj mbanking aplikaciji i dostavlja se klijentu na mejl. Klijenti su posebno prepoznali prednost odobravanja kredita vikendom i za vreme praznika, kada se obavljaju naveće kupovine.\nNa tržištu Srbije mBanking Addiko banke je najbolje rangirana bankarska aplikacija was last modified: 13 decembra, 2019 by ITN Team


Ministar finansija u Vladi Republike Srbije Siniša Mali izjavio je danas da je Ministarstvo finansija u saradnji sa Ekonomskim fakultetom raspisalo konkurs za 16 radnih mesta, namenjenih najboljim studentima te obrazovne institucije.\n„Ministarstvo finansija ponovo daje šansu najboljima da se prijave, kako bi pokazali svoje znanje i dobili sjajnu priliku da ga usavršavaju. Mi smo dva puta raspisivali konkurs, kada se u Ministarstvu finansija zaposlilo prvo šest, a potom i sedam najboljih studenata Ekonomskog fakulteta. Ovoga puta su otvorena radna mesta u Sektoru budzeta, Sektoru za makroekonomske i fiskalne analize i projekcije, Sektoru za praćenje fiskalnih rizika i Sektoru za finansijski sistem, kao i u Upravi za trezor i Upravi za javni dug. Onima koji se dobro pokažu, dajemo šansu da dobiju ugovore i na neodređeno vreme. Nama su potrebni najbolji i zato ih i pozivam da se prijave“, napomenuo je Mali, i dodao da na ovu šansu mladi treba da gledaju kao na odličnu priliku za lični i profesionalni razvoj.\n„Ovo je sjajna prilika da se stekne ozbiljno radno iskustvo, jer se upoznaje državni aparat, odnosno svi mikro delovi ogromnog finansijskog sistema koji je krvotok naše države. Čak iako se opredele da karijeru kasnije grade u privatnom sektoru, ovo iskustvo za njih biće dragoceno“, naveo je Mali.\nMinistar finansija je istakao da je ovo još jedan od načina da država pokaže da brine o mladima.\n„Mi činimo sve da podržimo mlade, da im damo šansu da se dokažu i pokažu svoju posvećenost, da shvate da je Srbija zemlja koja im daje priliku da u njoj ostvare svoju budućnost i zasnuju porodice. Prvo radno iskustvo je veoma značajno, zato smo pokrenuli i program „Moja prva plata“, u koji su uključeni društveno odgovorni poslodavci koji su spremni da daju šansu mladima da steknu prva radna iskustva, osposobljavajući ih za samostalan rad na konkretnim poslovima“, rekao je ministar finansija.\nMinistar je naveo i da će svi mladi od 16 do 29 godina početkom juna dobiti pomoć države u iznosu od 100 evra, i podsetio da su oni i početkom februara dobili isti iznos novčane podrške.\nSvi zainteresovani, koji ispunjavaju uslove za posao u Ministarstvu finansija mogu da konkurišu slanjem biografije na mejl adresu: nikola.stevanovic@ekof.bg.ac.rs uz naznaku za koju poziciju apliciraju. Rok za slanje prijava je 10. maj 2022. godine. Više informacija nalazi se na sajtu Ekonomskog fakulteta: http://www.ekof.bg.ac.rs/aktuelni-konkursi-za-posao-ministarstva-finansija-3/


Mali: Za ulaganja u infrastrukturu 430 milijardi dinara - 21.04.2021, Sputnik Srbija\nMali: Za ulaganja u infrastrukturu 430 milijardi dinara\nMinistar finansija Siniša Mali izjavio je danas da država nikada više novca nije izdvojila za kapitalne investicije nego rebalansom budžeta za 2021. godinu, o... 21.04.2021, Sputnik Srbija\nekonomija, vesti, siniša mali, narodna skupština republike srpske\n12:49 21.04.2021 (Osveženo: 12:50 21.04.2021)\n© Tanjug / ZORAN ZESTICSiniša Mali\nMali je naveo da je vrednost kapitalnih investicija na nivou opšte države 7,2 odsto BDP-a, odnosno 430 milijardi dinara.\n„Poređenja radi, udeo kapitalnih investicija u BDP 2010. godine bio je 3,2 odsto, 2011. godine 3,1 odsto, 2013. godine samo dva odsto“, rekao je Mali u Narodnoj skupštini.\nPosle fiskalne konsolidacije, kaže ministar, država je taj procenat ulaganja u kapitalne investicije povećavala, prenosi Tanjug.\nObjasnio je da država izdvaja toliko novca za infrastrukturu jer je ona, kako kaže, najveći pokretač rasta jedne ekonomije.\nIstiče da je izgradnja infrastrukture preduslov za dolazak investitora i podseća da je Srbija prošle godine privukla strane direktne investicije u bruto iznosu od tri milijarde evra.\nMali navodi da je izdvojen novac za nastavak izgradnje četiri autoputa – Preljina–Požega, Moravski koridor, Ruma-Šabac-Loznica, Sremska Rača–Kuzmin, ali i za početak izgradnje novih kao što su Dunavska magistrala, Fruškogorski koridor, Niš–Pločnik–Merdare.\n„Samo do kraja godine gradićemo osam auto-puteva u Srbiji, uprkos pandemiji i ekonomskoj krizi“, rekao je Mali.\nRebalansom budžeta je, kaže, dupliran novac za Ministarstvo zaštite životne sredine, a izdvojen je i novac za početak izgradnje kanalizacionih mreža i fabrika za prečišćavanje otpadnih voda od 3,4 milijarde evra.\nMali je naglasio da rebalans predviđa nastavak velikih ulaganja u zdravstvo, odnosno za izgradnju nove kovid bolnice u Novom Sadu, za nastavak radova na KCS u Beogradu, za početak rekonstrukcije KC Vojvodina, za opremanje Doma zdravlja u Borči, rekonstrukciju velikog broja opštih bolnica i domova zdravlja širom Srbije, ali i za izgradnju fabrike za proizvodnju vakcina.\nRebalansom budžeta za zdravstvo je izdvojeno oko 417,7 milijardi dinara.\nTakođe, izdvojeno je dodatnih 5,5 milijardi dinara za poljoprivredu, 100 miliona dinara za vaučere, 300 miliona dinara za razvoj filmske industrije, nagradni fond od 350 miliona dinara za nagradnu igru „Uzmi račun i pobedi“, a velika sredstava su, kaže Mali, izdvojena za sport i omladinu.\nUprkos rebalansu i trećem paketu mera pomoći, Mali naglašava da to neće ugroziti makroekonomsku stabilnost i da javni dug neće u odnosu na BDP biti veći od 60 odsto.\n„Držimo nivo Mastrihta, ne želimo da taj nivo pređe 60 odsto“, zaključio je Mali.


PRIZNANJA ZA DEDEIĆA Podrška za koncept “Sa Rusijom i Srbijom do pobjede” - Opcija\nPRIZNANJA ZA DEDEIĆA Podrška za koncept “Sa Rusijom i Srbijom do pobjede”\n13-04-2018 Politika, Regija\nPredsjednički kandidat Srpske koalicije u Crnoj Gori Dobrilo Dedeić dobio je dva odlikovanja – jedno iz Rusije i drugo od Srba sa Kosova i Metohije.\nOn je odlikovan visokim ruskim priznanjem “Rusija pravoslavna” zbog zasluga za odbranu vjere i nacionalne ideje, a Svesrpski savez veterana “Bojevo bratstvo” odlikovao ga je Kosmetskom zvezdom prvog stepena u odbrani Kosova i Metohije u granicama Srbije.\n“To je medalja koja se dodjeljuje izuzetnim pojedincima koji su cijelu svoju ličnost i, kako navode predstavnici organizacije koja je Dedeića odlikovala, i dušu založili braći koja bez kalkulacija razmišljaju na pravoslavni i nacionalni način”, saopštila je Srpska koalcija.\nIz Srpske kolacije navode da je Svesrpski savez veterana “Bojevo bratstvo” odlikovao Dobrila Dedeića Kosmetskom zvezdom prvog stepena koja će biti uručena na svečanosti u Kruševcu.\n“Srpski veterani cijene Dedeićeve zasluge za odbranu Kosova i Metohije u sastavu države Srbije, te požrtvovanje koje je naš predsjednički kandidat pokazao u odbrani najsvetije srpske zemlje”, navodi se u saopštenju.\nSavez Bojevog brastva, čija je centrala u Rusiji, i Sveslovenski savez koji objedinjava sva društva srpsko-rusko-bjeloruskog prijateljstva na prostoru srpskih zemalja uputili su srpskom predsjedničkom kandidatu otvorenu podršku na izborima za predsjednika Crne Gore u nedjelju, 15. aprila.\nSrpska koalicija izrazila je uvjerenje da će narod u Crnoj Gori znati da cijeni činjenicu da su Srbi Kosova i Metohije, kao i ruske patriote, podržali najistaknutijeg srpskog političara iz Crne Gore Dobrila Dedeića.\nU Srpskoj koaliciji navode da ostaju trajno vezani za jedini prema precima, savremenicima i potomcima odgovoran koncept “Sa Rusijom i Srbijom do pobjede”, na kome je utemeljena kampanja Dedeića za predsjedničke izbore.\n“Uvjereni smo da su Srbi prepoznali patriotski kurs Srpske koalicije, jedine političke snage u Crnoj Gori koja se nije odrekla zajedničke države i one istorijske i tradicionalne Crne Gore iz testamenta Svetoga Petra Cetinjskoga kojoj su Rusija i Srbija jedini iskreni prijatelji, saveznici i, prije svega, braća po krvi, vjeri i oružju”, navodi Srpska koalicija.\nPORUKE SA SAMITA G7: BiH centralizovati, Srbiju i Kosovo definitivno razdvojiti\nMaj 8th, 2021\nU 76. GODINI: Preminuo Vladimir Mijanović, vođa studentskog protesta u Beogradu 1968.


NUNS osudio napade na novinare u Beogradu | Autonomija\nNUNS osudio napade na novinare u Beogradu\nPolicija nije radila svoj posao\nNezavisno udruženje novinara Srbije (NUNS) osudilo je danas napade na novinare tokom današnjih skupova u Beogradu povodom stupanja Aleksandra Vučića na dužnost predsednika Srbije.\n„NUNS posebno protestuje zbog neadekvatnog ponašanja policije koja ne samo da nije obezbedila uslove za nesmetan rad novinarskih ekipa, već su njeni pripadnici i sami učestvovali u sprečavanju novinara da izveštavaju o događaju od najvišeg javnog interesa“, navedeno je u saopštenju NUNS-a.\nDodaje se da su novinarku dnevnika „Danas“ Lidiju Valtner napali aktivisti Srpske napredne stranke i pripadnici policije u civilu.\nNovinarka je rekla da je pripadnik obezbeđenja skupa ispred Skupštine Srbije pokušao da joj otme mobilini telefon kada je snimala nasrtaj na jednog demonstranta pokreta „Protiv diktature“.\n„Nekoliko sekundi sam se sa njim rvala i onda je drugi muškarac koji je savladavao demonstranta prišao i razdvojio nas, uhvatio me i gurao sa tog mesta. Drugi čovek je vukao demonstranta, i odvukli su nas do Pionirskog parka. Iza nas je bio policajac u civilu koji je sve to video“, izjavila je Lidija Valtner za NUNS.\nDrugi incident dogodio se nešto ranije, u podzemnom prolazu na Terazijama, kada su se pristalice Aleksandra Vučića sukobile sa njegovim protivnicima.\nDesetak muškaraca napravilo je kordon na izlazu.\nNa pitanje novinara odakle su i koga predstavljaju, odgurnuli su novinarku Radija Beograd i izbili joj diktafon na šta policajci nisu reagovali.\nProtest ispred zgrade Predsedništva – aplauz pa pištaljke i udaranje u šerpe\nFabrici: Mediji da budu objektivni, posebno u vreme izbora


saobracaj Архиве – ZoomUe\nby Slobodan Simic · Published 1 априла, 2021\nOd danas nisu obavezne zimske gume\nSRBIJA – Od danas prestaje obaveza vožnje sa zimskim gumama, odnosno upotrebe zimske opreme. Za razliku od zimskih prenumatika, čija je upotreba obavezna posle 1. novembra, Zakon ne propisuje izričitu obavezu vožnje sa letnjim gumama, već...\nNovi režim saobraćaja u Priboju\nPRIBOJ – Priboj će posle četiri decenije dobiti projekat nove tehničke regulacije saobraćaja u gradu sa novom stambenom i putnom infrastrukturom, signalizacijom, sa više ili manje učesnika u saobraćaju, motornih vozila i pešaka. Opština...\nby Milica Cirovic · Published 21 марта, 2021\nU Priboju sve više vozača pod dejstvom narkotika\nPRIBOJ – Opštinski Savet za bezbednost saobraćaja je, po zahtevu Policijske stanice grada na Limu, nabavio nove količine testova za otkrivanje prisustva narkotika. Dosadašnja praksa testiranja je pokazala da je kod polovine testiranih vozača...\nby Milica Cirovic · Published 4 марта, 2021\nNove mere za povećanje bezbednosti traktorista u Bajinoj Bašti\nBAJINA BAŠTA – Prema podacima Agencije za bezbednost saobraćaja, u poslednjih šest godina od ukupno 13 poginulih lica u saobraćajnim nesrećama na teritoriji opštine Bajina Bašta, 7 lica su bili traktoristi. Dakle, 54 odsto...\nby Slobodan Simic · Published 17 јануара, 2021\nBELA ZEMLJA – Prilikom redovne kontrole saobraćaja na Beloj Zemlji kod šezdesetdvogodišnjeg vozača utvrđeno je da ima 2,29 promila alkohola u organizmu. Vozaču je određeno zadržavanje do 12 časova, nakon čega će biti sproveden...\nby Slobodan Simic · Published 15 јануара, 2021\nOd ponedeljka đački polasci\nUŽICE – Zbog početka nastave u osnovnim i srednjim školama gradski i prigradski prevoz saobraća od ponedeljka po starom rasporedu, saopštili su iz Javnog preduzeća Užice razvoj. Privremeno ukinuti đački polasci na linijama biće...\nby Slobodan Simic · Published 3 октобра, 2020\nRoditelji dobili besplatna auto-sedišta za decu\nČAJETINA – Deca su budućnost sveta, a njihova bezbednost je na prvom mestu, poručeno je tokom podele 70 auto-sedišta u Čajetini. U poslednjih pet godina u Srbiji je značajno povećan procenat upotrebe dečijih auto-sedišta...\nby Zoran Đurović · Published 17 августа, 2020\nSanacija saobraćajnice vredna milijardu dinara\nIVANJICA- Nedavna poplava u Ivanjici, napravila štetu od milijardu dinara na putnoj infrastrukturi. Zbog pokrenutih klizišta na pojedinim delovima saobraćajnice, saobraćaj je bio potpuno prekinut. Radnici AD Putevi Ivanjica su sa svom potrebnom mehanizacijom...\nDnevne vesti / Infrastruktura / Saobraćaj / Top vesti\nby Slobodan Simic · Published 14 августа, 2020\nZa vikend obustava saobraćaja\nUŽICE – Zbog radova na rekonstrukciji kolovoza na raskrsnici Karađorđeve i Ulice Miloša Obrenovića u subotu 15. avgusta saobraćaj će se odvijati otežano, a u nedelju će biti potpuno obustavljen. Sugrađanima se savetuje da...\nOdnosom sačuvati obraz (VIDEO)


Jeftini letovi iz Srbije za Mjanmar - Avionske karte Srbija Mjanmar - eSky.ba\nLetovi iz Srbije za Mjanmar\nPretražite letove iz Srbije za Mjanmar\nProvjerite najbolje ponude letova iz Srbije za Mjanmar\n✔ Postoje li posebne ponude za letove iz Srbije za Mjanmar na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Mjanmar?\n✔ Ako rezerviram let iz Srbije za Mjanmar, mogu li rezervirati ujedno i smještaj?\n✔ Koje avio-kompanije nude letove iz Srbije za Mjanmar?\nBudite sigurni, da na eSky.ba ponuda letova iz Srbije za Mjanmar uključuje ne samo niskotarifne avio-kompanije, već i one koje su specijalizirane za visoki standard.


“Kragujevačke” ubuduće svakog drugog četvrtka | Ritam Grada - vesti Kragujevac\n- Ritam Grada - Jan 24, 2020\nPovodom neizlaženja novog broja svog lista oglasila se saopštenjem za javnost redakcija “Kragujevačkih”.\nNedeljne novine „Kragujevačke” ove nedelje nisu izašle u redovnom terminu četvrtkom, jer zbog izuzetno teške finansijske situacije nije bilo novca za štampanje lista, mada su svi tekstovi blagovremeno pripremljeni za štampu.\n“Namera redakcije je da novine ubuduće izlaze dvonedeljno, mada ni to nije garancija da će opstati. Smanjiće se troškovi, ali istovremeno i prihodi.\nTo što ove nedelje „Kragujevačkih” nije bilo na kioscima epilog je višegodišnjeg tavorenja i borbe za opstanak isključivo kroz samofinansiranje, koje nije dovoljno za normalan život novina. Nedostatak novca donekle je ublažavan prelaskom na minimalne zarade zaposlenih još pre pet godina , a od pre nekoliko meseci plate se uopšte ne isplaćuju. Sve što je sama firma zarađivala odlazilo je na delimično pokrivanje troškova štampe, plaćanje komunalnih usluga i uplaćivanje poreza i doprinosa. Za to vreme redakciju je napustilo nekoliko novinara, jer oni, jednostavno, od nečega moraju da žive”, navedeno je u saopštenju “Kragujevačkih”.\nUzroci finansijske krize novinara više su nego jasni: za proteklih pet godina, od kada je na snazi važeći Zakon o javnom informisanju grad Kragujevac nije raspisao ni jedan konkurs za sufinansiranje medijskih sadržaja od javnog interesa, pa tako „Kragujevačke”, kao i drugi mediji u gradu, nisu imali šansu da dobiju deo bedžetskih sredstava, iako je usvim budžetima bilansiran novac za ove namene.\n“Sve pare namenjene medijima odlazile su Radio televiziji Kragujevac i to na nezakonit način – kroz direktne subvencije , jer ova medijska kuća još nije privatizovana, odnosno funkcioniše kao javno gradsko preduzeće. Istovremeno, „Kragujevačke” nisu „prošle” ni na jednom konkursu Ministarstva kulture i informisanja jer imaju tretman politički nepodobnih novina”, smatraju u “Kragujevačkim”.\nPodsetimo, ovaj list izlazi od maja 2009. godine, kada je kompletna redakcije tadašnje privatizovane „Svetlosti” dala otkaz novim vlasnicima i pokrenula nove novine – „Kragujevačke”. Razlog za takav potez bio je to šzo su svi novinari i urednici videli da stara dobra „Svetlost” sa novim gazdama bespovratno propada. Tako su „Kragujevačke” bile pokušaj da se nastavi tradicija „Svetlosti”, koja bi 2020, da nije uništena, navršila 85 godina izlaženja.\nmatori kragujevčanin treće generacije Jan 25, 2020 at 15:43\nKada je i ko prodao “Svetlost”?Znamo.Kada su propale “Vranjanske” kukalo se na sve strane kada je propala “Svetlost” SVI su ćutali. “Kragujevačke” čitam od prvog broja ali ih već neko vreme samo kupujem i takoreći ne čitam.Zašto?Zato što su izgubili identitet i postali glasilo samo jedne strane a ne svih građana.Bruka i sramota da će uskoro Kragujevac ostati bez nedeljnih novina a o dnevnim i da ne pominjem.Ali šta očekivati od jednog grada koji zbog lokalne politike i uskogrudosti tadašnjih moćnika nije postao Grad (sa opštinama)?Propadanje se samo nastavlja jer Kragujevac ni u prošlom ni u ovom veku nije bio ljubimac nijedne vlasti.Čak i ono malo što je urađeno je bila šminka ili upornost pojedinaca.


Petković: Tači da kaže kad će Zajednica srpskih opština\nPolitika Autor:Mihailo Jovićević14. okt. 202013:39\nZa dijalog Beograda i Prištine bi bilo korisnije da je Hašim Tači specijalnog izaslanika EU Miroslava Lajčaka informisao kada će omogućiti formiranje Zajednice srpskih opština, umesto što mu je izneo spisak želja i maštarija o "međusobnom priznanju" i članstvu samoproglašenog Kosova u UN, navodi se u saopštenju Kancelarije za Kosovo i Metohiju.\nKandidovanje tema koje nisu u sferi realnog neće pomoći da se dijalog pomeri sa mrtve tačke, i jedini način da proces normalizacije odnosa bude nastavljen, ne samo formalno već i suštinski, jeste da Priština ispuni svoje obaveze preuzete pre sedam i po godina i konačno prestane da opstruira formiranje ZSO.\nPetar Petković novi direktor Kancelarije za KiM\nBeograd ostaje iskreno i nedvosmisleno opredeljen za dijalog, ali produktivnog dijaloga ne može biti sa nečasnim i nekredibilnim sagovornicima, i siguran sam da ćemo naići na razumevanje naših evropskih partnera.\nPriština mora da omogući formiranje ZSO sa svim onim nadležnostima koje joj pripadaju po briselskim dogovorima, jer, osim što ni mi ni predstavnici EU nemamo vremena za hirove Prištine, ni srpski narod na Kosovu i Metohiji nema više volje ni snage da trpi zanemarivanje i nipodaštavanje od strane albanskih političkih struktura.


FBiH: U protekla 24 sata registrirano 430 slučajeva COVID-19, prijavljeno 9 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 430 slučajeva COVID-19, prijavljeno 9 smrtnih ishoda\nObjavljeno: 11.09.2021 ; Ažurirano: 11.09.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.173 uzorka, od kojih je 430 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 822.335 uzoraka, a COVID-19 je potvrđen kod 144.542 osobe.\nU protekla 24h, u Federaciji BiH prijavljeno je 9 smrtnih ishoda. S današnjim danom, broj smrtnih ishoda na području Federacije BiH je 5.703.


Desetokilovoltni elektroenergetski kabl biće položen u dužini od 11.850 metara, od trafostanice na Zlatiboru do međustanice na kojoj će biti smešten glavni napojni centar za zlatiborsku panoramsku gondolu. Novi kablovod finansira opština Čajetina, a radove izvode Hidromontaža iz Beograda i firma Elkoms, po svim standardima Elektroprivrede Srbije.\nPredsednik opštine Čajetina Milan Stamatović, koji je obišao radove, izrazio je zadovoljstvo zbog izgradnje novog kablovoda koji, kako je rekao, "neće koristiti samo gondola već je važan i za pojačavanje snage za ski centar Tornik". Stamatović je još jednom podsetio na sporost državnih institucija u izdavanju dozvola za preostale faze izgradnje najduže panoramske gondole na svetu.\n- Naša ministarstva opstruišu ovaj projekat. Peta faza u izgradnji gondole je završena, izvođači radova rade punom parom i mogu veoma brzo da završe kompletan projekat, ali na žalost, nerazumni ljudi iscepkali su trasu žičare u pet faza, od kojih svaka zasebno zahteva dozvole. Projekat od nacionalnog interesa namerno koče i zaustavljaju praveći štetu lokalnoj samoupravi. Ali mi im i danas sa ovog mesta poručujemo: kao što nas neće ni loši vremenski uslovi zaustaviti, tako nas neće zaustaviti ni opstrukcija nadležnog ministarstva - rekao je Stamatović.\n- Očekujem da će radovi na izgradnji kabolovoda biti završeni u ovoj godini, ukoliko vremenski uslovi dozvole - izjavila je Bojana Božanić, direktorka JP Gold gondola Zlatibor. Ona je izrazila očekivanje da će Ministarstvo građevinarstva, saobraćaja i infrastrukture uskoro izdati neophodne dozvole za izgradnju početne stanice gondole u centru Zlatibora kao i da će biti rešeni sporni imovinsko pravni odnosi na tom delu trase, čime će se stvoriti uslovi za nastavak radova.\nOdgovorni izvođač radova ispred firme Hirdomontaža Beograd, Goran Vekić izjavio je da je sva neophodna mehanizacija dopremljena na gradilište, te da da će kablovod biti završen u predviđenom roku od 180 dana ili kraće ukoliko vremenski uslovi budu pogodovali.\nRadovi na izgradnji Gold godnole Zlatibor započeli su 21. septembra 2017. godine na vrhu Tornika. Ministarstvo građevinarstva, saobraćaja i infrastrukture izdalo je u julu ove godine građevinsku dozvolu Opštini Čajetina samo za petu, završnu fazu izgradnje žičare, na vrhu Tornika. Opština Čajetina očekuje neophodne dozvole i za preostale četiri faze.


PANASONIC PREDSTAVIO NAJPAMETNIJI VINSKI FRIŽIDER | Studio MD2\nPANASONIC PREDSTAVIO NAJPAMETNIJI VINSKI FRIŽIDER\nNa godišnjem Ceatec tehnološkom sajmu u Tokiju, Panasonic kompanija predstavila je revolucionarnu tehnologiju, odnosno nešto iz domena naučne fantastike…\nSasvim prozirni displej, koji izgleda kao obično staklo, na jedan pokret ruke pretvara se u pravi displej. Iako je ova tehnologija u početnim fazama razvoja, Panasonic je morao da pokuša i pronađe upotrebne svrhe za ovakve displeje.\nJedna od njih je Sake and Wine frižider, sa transparentnim displejem umesto vrata, koji vam pokazuje tačne informacije po pitanju vlažnosti vazduha i temperature. Verujemo da bi tokom rada na ovom projektu, došlo do unapređenja u vidu predstavlja recepata i predloga za kombinacije, jer su mogućnosti realno neograničene.\nIz Panasonic brenda kažu da je ova tehnologija i dalje u procesu razvoja, te da će im biti potrebno više od tri godine za komercijalni plasman.


Održana Osma sjednica Odbora za sveobuhvatnu reformu izbornog i drugog zakonodavstva\nMonday, 18 November 2019 21:41\nOdbor se upoznao sa aktivnostima koje se sprovode na nivou radnih odbora i ostvarenim napretkom\nOsmu sjednicu Odbora za sveobuhvatnu reformu izbornog i drugog zakonodavstva je obilježila konstruktivna rasprava sa jasnim stavovima i preporukama, a razmatrana su i pitanja do kada radni odbori treba da dostave nacrte zakona i drugih akata, kako bi se Odbor o njima izjasnio. Ocijenjeno je da prva nedjelja decembra predstavlja optimalan rok, i da shodno tome treba uskladiti i planirati aktivnosti. To je razlog da se dodatno intenzivira rad i da se poštuju zadati rokovi. Predsjednik Odbora je ukazao na potrebu intenzivnije saradnje sa nadležnim državnim institucijama, kroz razmjenu informacija ali i aktivno učešće njihovih predstavnika na sjednicama radnih odbora, što u konačnom treba da doprinese kvalitetu zakonskih rješenja. Naglasio je i važnost podrške relevantnih međunarodnih organizacija, da je tim povodom ostvarena dodatna komunikacija, i iskazao očekivanje da se u najskorijem vremenu očekuje i dolazak eksperata uz uslov da radni odbori tokom ove nedjelje dostave nacrte zakona. Odbor će već na narednoj sjednici biti u prilici da se upozna u kojoj mjeri su realizovani planovi i da li je ostvaren napredak.


Mađarski pokret: Šef odborničke grupe SNS u Subotici pretio građanima zbog protesta | Autonomija\n"Oni ne biraju sredstva, prete, trude se da uliju strah kako bi ućutkali sve one koji ih ne podržavaju"\nMađarski pokret saopštio je danas da je Srpska napredna stranka (SNS) dokazala svoju “nasilnu” prirodu kroz nastup šefa odborničke grupe te stranke u Skupštini grada Subotice Stevana Bakića, koji je sa govornice pretio građanima koji učestvuju na protestima, rekao da su “pod prismotrom” i da se “prave liste učesnika”.\n“Bakićev istup pokazuje mentalitet stranke koja zloupotrebljava svoj položaj. Oni ne biraju sredstva, prete, trude se da uliju strah kako bi ućutkali sve one koji ih ne podržavaju. Očigledno im izričito smeta, što postoje ljudi koji javno iznose svoje nezadovoljstvo prema vlastima čije je delovanje Subotici donelo raspadanje gradske infrastrukture”, naveo je Mađarski pokret.\nDodali su da u Subotici autobusi ne saobraćaju po potrebama, preduzeće Vodosnabdevanje nema dovoljno stručnog kadra za održavanje, putevi su puni rupa, javna preduzeća su puna partijskih ljudi, koji “u radno vreme pišu naručene komentare i tekstove, oduzimajući radno mesto od stručnih ljudi koji bi savesno radili svoj posao”.\nPodržali su organizatore protesta u Subotici „Jedan od pet miliona“ i pozvali nezadovoljne građane da se još masovnije odazovu protestima i pokažu da su “izričito protiv policijske države koju upravo uspostavlja SNS”.\nMađarski pokret je postavio pitanje i Savezu vojvođanskih Mađara, koalicionom parneru SNS-a, da li odobrava Bakićevu “staljinističku retoriku”, koja je upućena i učesnicima protesta mađarske nacionalnosti.


Vučić sa Čepurinim: Velika briga zbog učestalih napada na Srbe - 07.06.2018, Sputnik Srbija\nVučić sa Čepurinim: Velika briga zbog učestalih napada na Srbe\nPredsednik Srbije Aleksandar Vučić primio je ambasadora Ruske Federacije Aleksandra Čepurina, kome je preneo da je veoma počastvovan izuzetnim gostoprimstvom... 07.06.2018, Sputnik Srbija\n14:15 07.06.2018 (Osveženo: 16:24 07.06.2018)\n© Tanjug / Dimitrije GollPredsednik Srbije Aleksandar Vučić sastao se sa ruskim ambasadorom Aleksandrom Čepurinom.\nPredsednik Srbije Aleksandar Vučić primio je ambasadora Ruske Federacije Aleksandra Čepurina, kome je preneo da je veoma počastvovan izuzetnim gostoprimstvom koje mu je predsednik Putin ukazao u Moskvi, na proslavi Dana pobede i tokom marša Besmrtnog puka, posebno činjenicom da je prvi strani državnik koga je ruski predsednik primio u novom mandatu.\nSrpski predsednik i ruski ambasador su razmotrili rezultate posete i ocenili da je ona veoma značajna za dalji razvoj svestrane saradnje dveju zemalja.\nPredsednik Vučić i ambasador Čepurin su razgovarali o situaciji na severu Kosova i Metohije i stanju dijaloga Beograda i Prištine. Predsednik Vučić je iskazao veliku brigu zbog učestalih napada na Srbe na severu Kosmeta, ukazavši ujedno na potrebu postizanja stvarnog kompromisa, a ne rešenja koje bi značilo samo pritisak na Srbiju.\nAmbasador Čepurin je naglasio tim povodom da je podrška Rusije teritorijalnom integritetu i suverenitetu Srbije neupitna i da će nastaviti sa pružanjem podrške u UN i drugim međunarodnim organizacijama.\nAmbasador je predsedniku Vučiću, uoči početka Svetskog prvenstva u fudbalu u Rusiji, uručio suvenir — fudbalsku loptu, poželevši reprezentaciji Srbije uspeh u takmičenju.


RTS :: Mali sa predstavnicima "Huaveja" o razvoju strategije pametnih gradova, 5G mreži\nEkonomija Mali sa predstavnicima "Huaveja" o razvoju strategije pametnih gradova, 5G mreži\nsreda, 21. avg 2019, 12:58 -> 13:08\nMinistar finansija Siniša Mali sastao se sa predstavnicima kompanije "Huavej" sa kojima je razgovarao o dugoročnoj saradnji na realizaciji zajedničkih projekata, u okviru inicijative "Pojas i put", kao i dogovora o privredno-tehničkoj saradnji između Vlade Srbije i Vlade Narodne Republike Kine.\n"Huavej" je kompanija partner Srbije na razvoju sistema "Bezbedni i pametni grad" (Safe and Smart City), a tema razgovora bio je zajednički rad na razvoju tog koncepta.\nPlaniran je dalji razvoj strategije pametnih gradova, kroz pozicioniranje kompanije Huavej kao strateškog partnera za gradove i lokalne samouprave u Srbiji, navodi se u saopštenju Ministarstva finansija.\nUz razmenu informacija obezbediće se platforma za razvoj lokalnih ekosistema u oblasti digitalne transformacije u javnom, finanijskom, obrazovnom, energetskom sektoru kao i u oblasti saobraćaja, što sve treba da dovede do značajnih ušteda, što je i jedna od prednosti koncepta Pametnih gradova, zaključeno je na sastaku.\n"Huavej" je ministru predstavio i mogućnost saradnje na uspostavljanju 5G mreže u Srbiji i sistema Goverment Cloud, koji bi objedinio infrastrukturu podataka i komunikacije za sve državne organe i ponudio sve aplikacije koje su potrebne državnim organima za njihovo poslovanje.\nSaradnja sa kompanijom "Huavej" dalja je konkretizacija bilateralne saradnje između Vlade Srbije i Vlade Kine u okviru inicijative "Pojas i put" kao i dogovora o privredno-tehničkoj saradnji između Vlade Srbije i Vlade Kine.\nPodsećanja radi, kao jedan od osnovnih ciljeva te saradnje u budućem periodu planirano je otvaranje "Huavej" centra za inovacije za digitalnu transformaciju (Huavei Innovation Digital Transformation) kao regionalnog centra za Zapadni Balkan sa sedištem u Beogradu.


Direktor finansija i pravnih poslova\nImajući u vidu da je BFF bila jedna od najvećih domaćih investicija u godini osnivanja, da li je dosadašnji rast ispunio očekivanja?\nSa uloženih 34 miliona evra „greenfield“ investicije, fabrika je 2018. godine bila jedna od najvećih investicija u Srbiji i predstavljala je značajan iskorak na ovdašnjem tržištu dečje hrane, jer smo doneli nove standarde u proizvodnji i potrošačima ponudili visoko kvalitetne i zdrave proizvode. Kada uložite u najsavremeniju opremu, obezbedite velike proizvodne kapacitete koji omogućavaju izvoz i prisustvo na velikom broju tržišta i okupite tim stručnjaka u oblasti proizvodnje dečje hrane, izvesno je da kroz nekoliko godina dođete do očekivanih i planiranih rezultata. Mi smo sada upravo na mestu na kojem smo želeli da budemo u smislu postavljenih ciljeva, ali to ne znači da stajemo. Sada idemo dalje, nastavljamo sa inovacijama, ulaganjima i proširenjem asortimana, pa mogu da kažem da u narednim godinama očekujemo dalji rast.\nU kojoj meri domaća proizvodnja poput Fabrike dečje hrane doprinosi rastu celokupne privrede?\nDomaća proizvodnja je značajna iz nekolika aspekata. Pre svega, fabrike poput naše nude kvalitetne domaće proizvode, čime automatski osnažuju čitavu industriju proizvodnje hrane, a naročito dečje hrane, u ambijentu u kojem su u ovoj oblasti već godinama unazad dominantni veliki strani igrači. Dalje, samim otvaranjem ovakve fabrike, mi smo već u u prvoj fazi uposlili preko 100 stručnjaka različitih profila, čime smo pružili doprinos unapređenju privrednog ambijenta. I na kraju, izvozom na tržište regiona, EU, Zajednice nezavisnih država i od nedavno na afričko tržište, doprinosimo ukupnom povećanju izvoznog učinka Srbije.\nDa li stabilno poslovanje omogućava nove investicione odluke?\nSvakako da je stabilno poslovanje osnov za dalji razvoj. Naše poslovanje zasniva se pre svega na dobrom planiranju, balansu između potrošnje i profita, detaljnim analizama svakog tržišta na kojem planiramo prisustvo i stalnim evaluacijama naših poslovnih procesa. Konstantna razmena informacija svih sektora u kompaniji neophodna je za praćenje razvoja biznisa, pravovremeno upravljanje rizicima i donošenje ispravnih poslovnih odluka. Zahvaljujući svemu tome, mi smo za dve godine došli u poziciju da imamo prostor za nova ulaganja, kroz koja proširujemo postojeći asortiman novim proizvodima, što nam u budućnosti otvara nove perspektive razvoja i dalji rast plasmana.\nDirektor unapređenja operacija


мај 2021 - Stranica 2 od 25 - Biznis i Finansije\nPreduzetnik iz Italije radnicima daje 100 eur za svaku pročitanu knjigu\nby bifadmin 30. maja 2021.\nDirektor i suvlasnik kompanije Vanoncini iz Italije, koja se bavi održivom gradnjom, odlučio je da nagradi radnike koji čitaju knjige vaučerom u vrednosti od 100 evra.\nPreduzetnik Danilo Dada osnovao je čitalački klub radnika-zidara koji je otvoren za svih 90 zaposlenih, piše manager.ba.\nOne među njima koji pročitaju knjigu i predstave je drugim članovima kluba nagrađuje novčanom nagradom koja se udvostručuje sa sledećom pročitanom knjigom.\n– Očekivao sam uspeh, ali ovoliki interes prevazilazi moja očekivanja. Početkom godine podelio sam listu od 60 naslova koje je moguće odabrati. To su uglavnom knjige iz našeg sektora, o timskom radu ili ličnom razvoju. Ali svako može da predloži i predstavi knjigu po svojoj volji, kaže DadaPrema riječima direktora, poticajni aspekt prezentacije je vježbanje javnog nastupa, kako bi zaposleni nadišli anksioznost i povećali samopouzdanje i samopoštovanje.\n– Na kraju prezentacije, kao priznanje, nalazi se vaučer u vrednosti od 100 eura, koji se uvećava ako je izabrana knjiga na engleskom jeziku i koji se udvostručuje za sljedeće prezentacije kojim se dijelom pokrivaju troškovi kupovine prve, a zatim i potiče kupovina druge knjige, kaže Dada.\nRazvoj zaposlenih ključan\nNa ideju za otvaranje čitateljskog kluba, kako kaže, došao je jer je i sam pasionirani čitatelj od malena i da je na ovaj način želio da doprinese kulturnom razvoju, ali i profesionalnom napretku svojih zaposlenih.\nOvo nije prva inicijativa u okviru kompanije koja ima za cilj kulturni i profesionalni razvoj.\n30. maja 2021. 0 komentar\nVećina kompanija na globalnom nivou se suočava sa ozbiljnim poslovnim posledicama usled aktuelne pandemije. Gotovo sve privredne grane vidno su pogođene, čast nekim izuzecima. Prema izveštajima domaće kompanije Tecor Consulting koja se bavim optimizacijom poslovnih procesa i na domaćem poslovnom tržištu kompanije su uzdrmane. Ipak, većina stvari se može popraviti (i može se ostati likvidan uprkos mnogim poteškoćama) i to prvenstveno zahvaljujući dobro organizovanim procesima u svakom poslovnom okruženju. Lean filozofija sa svojim alatima u praksi daje lepe rezultate. Jedan od njih skraćeno nazvan VSM jasno pokazuje kako je organizovanim koracima u procesu moguće doći do ozbiljnih poslovnih rezultata.\nMapiranje toka vrednosti Lean (VSM) Value Stream Mapping kao alat predstavlja grafičku prezentaciju toka vrednosti, koja vizuelno predstavlja kako su svi koraci u nekom procesu organizovani da ostvare željenu transformaciju proizvoda ili usluge, kao i da obezbede tok informacija koji pokreće delove pojedinih procesa. Mapa toka vrednosti crta se od zahteva korisnika (bilo internog ili eksternog), sve do isporuke gotovih proizvoda korisniku. Nivo mapiranja može se kretati od sveobuhvatnog procesa (cela kompanija) do specifičnih procesa, u zavisnoti od samog povoda izvođenja mapiranja. Mapiranje toka vrednosti je korisno zato što:\nje korisnik uvek u fokusu,\nu jednom pogledu pruža kompletnu vremensku prezentaciju toka aktivnosti,\nzaposleni stiču bolji uvid u celokupni tok,\npredstavlja metodu za brzu analizu trenutnog stanja procesa,\npokazuje tok informacija i kako za korisnika i\nvizuelno predstavljanje trenutnog stanja umnogome pomaže da se efikasno kreira i željeno stanje procesaone pokreću druge aktivnosti,\npokazuje tok kretanja materijala i međuprocesne zalihe,\npokazuje koje aktivnosti dodaju vrednost\nVeoma bitan element Lean VSM mapiranja toka vrednosti su parametri koji se prate i to:\nuptime (on-demand machine uptime),\nEPE (production batch time)…\nPraćenjem ovih parametara stiče se jasna slika odvijanja procesa, a nakon kreiranja željenog stanja postavlja se jasan cilj koji treba dostići i čije se dostizanje može tačno pratiti kroz praćenje navedenih parametara.\nPreporuka za mapiranje toka vrednosti je izrada mapa na papiru, bez upotrebe softvera kako bi se uz timski rad svi upoznali sa metodom, ali i kompletnim procesom koji se mapira. Ne treba previše pažnje poklanjati simbolima koji se koriste (ne postoji jedna legenda koja je opršteprihvaćena), ali treba voditi računa da na jednoj mapi određeni simboli uvek imaju isto značenje.\nProsečni rezultati koji se postižu VSM metodom:\nskraćenje lead time-a do 80%,\npovećanje produktivnosti do 50%,\nunapređenje kvaliteta do 70%,\nsmanjenje međuprocesnih zaliha do 80%,\nsmanjenje proja povreda na radu do 70%,\nveća iskorišćenost prostora do 75% i\nrast prihoda do 30%.\nViše o Lean (VSM) Value Stream Mapping alatu, kao i kompaniji Tecor Consulting moguće je saznati na ovom link-u.\nIzgradnja kanala “Istanbul”: Imaće trostruko veći kapacitet od Bosfora\nPredsednik Turske Redžep Tajip Erdogan potvrdio je da krajem juna ove godine počinje izgradnja projekta “Kanal Istanbul”.\nKako javlja Agencija Anadolija (AA), Erdogan je govorio na ceremoniji otvaranja tornja “Camlica” u Istanbulu, a tom prilikom je potvrdio kada počinju radovi na dugoočekivanom projektu.\n“Ako Bog da, krajem juna postavljamo kamen temeljac za kanal ‘Istanbul'”, rekao je Erdogan i dodao: “S desne i leve strane kanala ‘Istanbul’ izgradićemo dva nova grada. Sa ta dva grada Istanbul će biti poseban.”\nProjektom je planirana izgradnja novog kanala između Mramornog mora i Crnog mora radi jačanja sigurnosti pomorskog saobraćaja. Planirano je da kapacitet kanala “Istanbul” bude skoro trostruko veći od kapaciteta bosforskog kanala.\nRanije je objavljeno da bi novim kanalom kroz Istanbul dnevno na siguran način prolazilo do 185 brodova, a trenutno kroz Bosfor plovi između 118 i 125 brodova.\nNadležno Ministarstvo životne sredine i urbanizma Turske izdalo je posebne saglasnosti za taj megaprojekat kojim će se znatno rasteretiti transport opasnih materija kroz Bosfor.\nPlanirano je da izgradnja projekta bude završena krajem 2025. ili početkom 2026. godine.\nKartograf Tomas Karlson naleteo je na rupu s blagom iz bronzanog doba\nKartograf Tomas Karlson, koji je istraživao šumu za svoj klub za orijentaciono trčanje, naleteo je na rupu s blagom iz bronzanog doba, starog oko 2.500 godina.\nPrema pisanju Goteborgs-Postena, nalazište u šumi u blizini grada Alingsosa, oko 48 kilometara severoistočno od Geteburga, sadrži predmete poput ogrlica, narukvica i igla za odeću.\nKarlson je rekao da je prvo primetio metalni bljesak dok je gledao na kartu na kojoj je radio.\n”Prvo sam mislio da bi to mogla biti svetiljka, ali kada sam pogledao izbliza, vidio sam da je to stari nakit”.\nIsprva je mislio da se radi o kopiji, no ubrzo je shvatio da se radi o starim i dobro očuvanim predmetima pa je odlučio da se javi lokalnom arheologu.\nŠvedski arheolozi koji su pregledali nalazište smatraju da je izuzetno retko pronaći takvu ostavštinu u šumi. Drevna plemena obično su ostavljala darove u rekama i močvarama, a ovoga puta nalazište se nalazi u šumskom tlu pored stena. Blago uključuje vrstu štapa koji se koristio za poticanje konja, a koji je prethodno pronađen u Danskoj, ali ne i u Švedskoj. Arheolozi smatraju da su predmeti namerno ostavljeni kao deo obreda prinosa božanstvima ili za život nakon smrti.\n”Većina predmeta može se povezati sa ženom ili ženama visokog statusa”, rekao je Johan Ling, arheolog sa Univerziteta u Geteburgu.\nPredmeti datiraju iz bronzanog doba, 750. ili 500 godina pre Hrista.\nŠvedski zakon pripisuje da onaj ko pronađe takve starine bude nagrađen od Odbora za kutlurno nasleđe. Karlson je izjavio da bi nagrada bila ”lep dobitak”, ali to mu nije važno.\n”Zabavno je biti deo istraživanja istorije. A o bronzanom dobu znamo tako malo”, izjavio je.\nNajveće interesovanje turista za Grčku, Tursku i Crnu Goru\nProcedura pravi malo problema starijim sugrađanima koji nemaju internet\n– Malo je veća distanca, maske se nose isključivo u zatvorenom prostoru, nema nekih drastičnih razlika u odnosu na ono što radimo i kod svoje kuće, rekao je on i dodao da se početkom juna značajno poveća broj naših turista u Grčkoj.\n– Najava grčkih vlasti je da će od 1. juna, a najverovatnije ne tako brzo, već od 15. juna, biti obavezan zeleni sertifikat koji je sada moguće preuzeti preko elektronske uprave interneta ovde u Srbiji, kaže Seničić.\n– Deca do pet godina ne moraju da imaju nijedan od ovih dokumenata kada ulaze sa nekom starijom osobom, a očekujemo da se ta granica za decu podigne na 10 ili 12 godina već početkom juna meseca, rekao je on.\nDodao je da očekuje da se sredinom juna uvede i .mogućnost priznavanja negativnog antigenskog testa koji je značajno jeftiniji.\nVeliko interesovanje za Grčku\n– Sezona koja je pred nama trebalo bi da liči najviše na one od 2018. i 2019. godine a postoji veliko interesovanje za Grčku, pre svega ljudi koji imaju zamenska putovanja, a ima i novih interesovanja, rekao je on.\nZa putovanje u Tursku se prihvataju sve vakcine i negativan PCR test, a mladi do 18 godina ako putuju sa odraslima ne moraju da poseduju nijedan od ovakvih dokumenata.\nDržava osim osnovne pomoći nije našla načina da pomogne agencije\n– Crna Gora ima značajno smanjene cene smeštaja i mogućnošću besplatnog lečenja ako se oboli od kovida, što pruža i Grčka, ističe on i dodaje da posle Grčke za Tursku i za Crnu Goru u ovom trenutku postoji najveće interesovanje na našem tržištu.\n– To je važno da bi turističke agencije počele nešto da prihoduju posle 14 meseci, tokom kojih su imale smanjenje prometa veće od 90 posto, kaže on.\n– I dalje se nadam da ćemo uspeti da dobijemo neku bespovratnu pomoć. Kao i da će uskoro po prioritetu koji je obećan agencije dobiti kredite iz Fonda za razvoj za koje su aplicirale, rekao je on.\nProblem oko đačkog i omladinskog turizma\n– Insistiramo i molimo Krizni štab već duže vremena da nam se dozvoli realizacija dela programa za đački i omladinski turizam. Još uvek odgovora nemamo ali se nadam da ćemo tokom jeseni moći da realizujemo stara putovanja, jer ove godine nisu ni ugovarana, rekao je Seničić.\n– Verujem da će to omogućiti najvećem broju agencija da ponovo pribavi licence i da nesmetano realizujemo ovu sezonu, zaključio je on.\nRizici sa kojima se suočavaju mali investitori\nDejvid Ajnhorn, dugogodišnji menadžer investicionih fondova, kada je upozoravao o rizicima sa kojima se suočavaju mali investitori naveo je primer jedne kompanije u Nju Džerziju koja ima tržišnu kapitalizaciju vrednu više od 100 miliona dolara.\nPaulsobor, sendvičara iz Nju Džerzija je jedina kompanija u portfoliju Houmtaun Internešnala, koji ima neverovatnu vrednost na tržištu hartija od vrednosti, iako je u prethodne dve godine imao prodaju vrednu nešto više od 35.000 dolara.\n– Neko je istakao Houmtaun Internešnal, koji poseduje samo jednu sendvičaru u Džerziju, i to da je 8. februara ove godine dostigao vrednost na tržištu od 113 miliona dolara. Većinski vlasnik istovremeno ima nekoliko funkcija pored toga što je i direktor i blagajnik, a ispostavilo se da je i trener rvanja u obližnjoj srednjoj školi, napisao je Ajnhorn u pismu svojim klijentima, prenosi CNBC.\nHoumtaun, čijim akcijama se trguje od 2019. godine, retko kada proda više od nekoliko stotina akcija dnevno. Štaviše, postoje dani kada je trgovina na nuli.\nPitanje se samo postavlja.\nKako je ova kompanija uspela da ostvari takve rezultate?\nPrema podacima od prošle godine, brza hrana je bila zatvorena od 23. marta do 8. septembra. Za to vreme, vrednost akcija kompanije je porasla sa 3,25 dolara na 9,25 dolara. U proteklih 12 meseci kompanija je prodala preko 2,5 miliona akcija i trenutno ima oko 60 ljudi u vlasničkoj strukturi.\nPrijavili su 600,000 dolara u troškovima, što je mnogo više od 154,000 prijavljene 2019. godine. Takođe je prijavljen profit od 2,2 miliona dolara od finansijskih aktivnosti, kao što je prodaja akcija, u 2020. godini.\nPoslednji dostupni podaci pokazuju da je prodaja kompanije u prvom tromesečju ove godine porasla za 50 odsto, ali to je svega 5,405 dolara u sendvičima, sokovima i krompiru. Troškovi su takođe porasli za više od 97.000 dolara u poređenju sa prvim tromesečjem 2020. godine.\nSerija poteza ukazuje na “čišćenje”\nPoslednji izveštaji koje su dostavili iz Houmtaun Internešnala ukazuju na to da neko “čisti račune” i priprema prodaju kompanije. Čini se da je ovo stvarni razlog zašto su se investitori opredelili da ulažu u ovu kompaniju.\nOd kada je kompaniija došla “pod lupu javnosti” polovinom prošlog meseca, CNBC je detaljno pretresao kompaniju i ukazao na kriminalnu prošlost i sankcije koje su trpeli pojedinci sa ovom kompanijom.\nPored nekoliko spornih ugovora sa kompanijama za finansijsko savetovanje, CNBC je izvestio i da je od tad došlo do brojnih smena kadrova unutar kompanije.\nPrema tim podacima, akcije ove kompanije se trguju po ceni od 12.10 dolara, a kompanija je prijavila i prve troškove rada. Pored toga, u zvaničnom saopštenju kompanije stoji da od ukupne vrednosti imovine od 1.412.432 dolara više od 1.100.000 je u kešu.\nFinansijski lavirint, koji je otkrio CNBC, vodi i do kineske pokrajine Makao, u kojoj se nalazi nekoliko investitora u sendvičaru u Nju Džerziju. Pored toga, postalo je i poznato da su pozajmljivali novac kompanijama o kojima su mediji takođe pisali, kao što je E-Waste. Naime, E-Waste, i pored toga što nema nikakvo funkcionalno poslovanje, na berzi vredi više od 112 miliona dolara.\nPrema izvoru CNBC-a, koji je želeo da ostane anoniman, kompanija je počela da “racionalizuje strukturu kapitala otplaćujući dugove kako bi kapital kompanije bolje funkcionisao”.\nCrna Trava, opština sa najmanje stanovnika a ima 500 preduzetnika\nby bifadmin 29. maja 2021.\nIako je po broju stanovnika najmanja u Srbiji, Opština Crna Trava je, po istraživanju NALED-a, proglašena za šampiona preduzetništva u prošloj godini.\nNijedno od preko 500 preduzeća, registrovanih u toj opštini, ne radi u Crnoj Travi.\nMala pijaca, jedna kafana, dve prodavnice, Građevinska škola, propali hotel. Za kratak opis Crne Trave, po broju stanovnika pronalaska opštine u Srbiji, na čijoj teritoriji uskoro i nema aktivnih privrednih subjekata, prenosi RTS.\nProšle godine u Crnoj Travi je registrovano čak 78 privrednih subjekata, a ovakav trend nastavljen je u prvom kvartalu ove godine. To lokalnoj samoupravi donosi značajna sredstva.\n„Oni biraju na taj način koji imaju mogućnost uvida kako se kreću porezi i doprinosi po opštinama i taj kalkulator je dostupan na Internetu, video je u opštini Crna Trava najniža stopa i odlučuju se da registruju firmu kod nas. Prošle godine naplatili smo negde 8.500 .000 dinara, u toku ove godine 4.500.000 “, kaže Vatroslav Slavković, rukovodilac odeljenja za privredu.\nPreko 500 preduzeća registrovanih u ovoj opštini ne radi u Crnoj Travi\nNažalost, nijedno od preko 500 preduzeća registrovanih u ovoj opštini ne radi u Crnoj Travi. Problem je nedostatak radne snage, jer ovde živi samo hiljadu stanovnika čija je prosečna starost gotovo 70 godina.\nIpak, ovoliki broj registrovanih privrednih subjekata pridržao je ovu lokalnu samoupravu već godinama bez problema sa likvidiranjem, što predstavlja prave realne planove bez zauzimanja za ulaganje u infrastrukturu.\n„Planiramo Dom kulture u Preslapu, koji će koštati 8.000.000 dinara, planirati da se završi i crkva u Crnom Travi, radi se u krovu i potpornom zidu, radiće i gradi sa 19 stanova“, prema navodima Sveta Tošića, zamenika predsednika Opštine.\nMeštani ističu da Crna Trava samo uz izgradnju jednog hotela, ski-staze, biciklističkih i pešačkih staza uz obavezu Vladinskog jezera može da postavi turistički centar regionalnog značenja.\nZbog toga je, čini se, došlo vreme da neko od ovih 500 registrovanih preduzetnika ne plaća samo porez po niskoj stopi, nego da počne da ulaže u razvoj ove opštine.\n29. maja 2021. 0 komentar\nVlasnik “Luj Viton grupe” postao najbogatija osoba na svetu\nFrancuski milijarder Bernard Arno postao je ove nedelje najbogatija osoba na svetu.\nNjegovo preuzimanje prvog mesta vredno je pažnje – ako se uzme u obzir da su milijarderi iz SAD, posebno oni iz tehnološkog sektora, dominantni na listi najbogatijih poslednjih godina.\nBernar Arno je na vrhu liste najimoćnijih ljudi sveta pretekao vlasnika Amazona Džefa Bezosa.\nMagazin Forbs procenjuje Arnoovo bogatstvo na 186,3 milijardi dolara, što je za 300 miliona dolara više nego što ima Bezos.\nNa trećem mestu je vlasnik “Tesle” Ilon Mask, čije bogatstvo se procenjuje na 147,3 milijarde dolara.\nIme Bernara Arnoa je možda novo za neke, ali on je među prvih pet najbogatijih ljudi na svetu od 2018. godine, a milijarder je već više od decenije.\nArno je vlasnik “Luj Viton grupe” (LVMH), čiji su članovi “Fendi”, “Kristijan Dior”, “Živanši”.\nHIP Azotara prodata kompaniji Promist\nFabrika veštačkog đubriva bila je u stečaju od polovine septembra 2018. godine a ranije je prodavana dva puta ali nije bilo zainteresovanih za licitiranje, sa početnim cenama od 5,8 i 2,3 milijarde dinara.\nKomercijalni direktor kompanije Promist Danilo Tomašević najavio je pokretanje proizvodnje. Precizan plan je da se pokrenu pogoni neophodni za proizvodnju tečnog veštačkog đubriva UAN.\n– Ako uspemo da napravimo strateško partnerstvo sa ino-partnerima ili postignemo strateški dogovor sa državom oko cene prirodnog gasa, planiramo i da pokrenemo kompletan proces proizvodnje, od sinteze amonijaka na dalje – rekao je Tomašević.\nKada je reč o skladištima veštačkog đubriva koja se nalaze u bivšoj fabrici stakla u Pančevu, koju je Promist ranije kupio, plan je da se premeste u Azotaru.\nNa flotacijskom jalovištu RTH je u poslednje dve godine rekultivisano skoro 15 hektara degradirane površine. Na kosinama brane posejana je trava, ali je posađeno i 11 hiljada sadnica bagrema, a u Sektoru za zaštitu životne sredine kažu da su se pojavile i ljubičaste perunike. – Jato belih roda 19. maja svoj let iz ko zna koje afričke zemlje završilo je upravo na ovom jalovištu\nSZC. – Ako je tačno da rode donose sreću, plodnost i prosperitet, jer su simbol obnove, preporoda i stvaranja, onda će sve ono što je Sektor za zaštitu životne sredine SZC uradio u cilju stabilizacije prašine sa flotacijskog jalovišta RTH biti – sto odsto uspešno! Jer, jato belih roda je 19. maja svoj let iz ko zna koje afričke zemlje završilo upravo na ovom jalovištu i time nagovestilo lepši prizor i bolje dane. Sletelo je njih 15, bar toliko smo uspeli da izbrojimo a ne ometemo odluku da ova lokacija bude njihovo stanište. Monitoring je zbog toga i bio kratak, pa nismo videli da li su neke svile gnezdo, što će biti siguran znak da će se na jalovištu kod Borske flotacije zadržati bar do jeseni.\nNa flotacijskom jalovištu RTH je u poslednje dve godine rekultivisano skoro 15 hektara degradirane površine. Na kosinama brane posejana je trava, ali je posađeno i 11 hiljada sadnica bagrema, a u Sektoru za zaštitu životne sredine kažu da su se pojavile i ljubičaste perunike.\nPrirodna staništa bele rode su močvarna područja, vlažne livade i poljoprivredna zemljišta, jer tamo nalaze i najviše hrane. Rode se hrane vodozemcima, gmizavcima, ribama, glodarima i velikim bubama, a gnezda svijaju u blizini naseljenih ali čoveku nepristupačnih mesta. Flotacijsko jalovište RTH je, nakon rekultivacije, očigledno postalo idealno stanište, tim pre što orintolozi poslednjih godina upozoravaju da prirodna staništa ovih ptica selica polako nestaju.


Potpredsednik Vlade Republike Srbije dr Nebojša Stefanović razgovarao je danas u Beogradu sa stalnim koordinatorom tima Ujedinjenih nacija i stalnim predstavnikom Programa Ujedinjenih nacija za razvoj (UNDP) u Republici Srbiji Karlom Robin Herši o zajedničkim aktivnostima koje će biti preduzete u narednom periodu.\nOsvrnuvši se na dobru i obimnu saradnju Ministarstva unutrašnjih poslova i agencija Ujedinjenih nacija, Stefanović je posebno istakao akciju legalizacije oružja i uništavanja predatog i oduzetog oružja, koje se tokom više godina uspešno odvijala u saradnji sa Programom Ujedinjenih nacija za razvoj.\nUjedinjene nacije, kako je naveo ministar, pomogle su Ministarstvu unutrašnjih poslova da odgovori na izazove migrantske krize,a pravovremno su pružile i pomoći Srbiji nakon katastrofalnih poplava koje su pre tri godine zadesile našu zemlju.\nHerši je naglasila da izuzetno ceni doprinos Ministarstva unutrašnjih poslova međunarodnim mirovnim operacija u svetu i istakla spremnost Ujedinjenih nacija da pomognu našem Ministarstvu u izgradnji i jačanju bezbednog društva.\nMinistar Stefanović je upoznao stalnog koordinatora tima Ujedinjenih nacija da\nMUP spovodi niz preventivnih aktivnosti sa decom školskog uzrasta u cilju njihove zaštite i bezbednosti i istakao da u pogledu ovih edukativnih progama postoji prostora za unapređenje saradnje.\nStefanović je izdvojio obuke o ponašanju u rizičnim situacijama i prirodnim katastrofama, edukacije o opasnosti od upotrebe droga, trgovine ljudima, opasnostima na internetu, oružja i bezbednost u saobraćaju.


HOĆE VIDIĆEVIM STOPAMA Milenković oduševio Italijane na predstavljanju u Fjorentini\nMladi srpski fudbaler Nikola Milenković rekao je da je srećan što je došao u Fjorentinu i da želi da nastavi uspešan put bivših igrača Partizana u Firenci kao što su imali Matija Nastasić i Stefan Savić.\nMilenković je zvanično predstavljen kao pojačanje Fjorentine iz Partizana za 5,1 milion evra u poslu koji je još zimus sklopljen.\n"Drago mi je što sam u Fjorentini, osećam da sam napravio veliki korak napred u mojoj karijeri. Serija A se jako puno prati u Srbiji, a Fjorentina ima mnogo navijača. Vidić, Nastasić i Savić su igrači koji su me inspirlisali", rekao je Milenković u kampu "Viole", na italijanskom, i na taj način oduševio sve prisutne.\nPrema njegovim rečima cilj mu je da dobrim igrama na Artemio Frankiju zasluži dres A reprezentacije Srbije.\n"Reprezentacija je san svakog fudbalera, ali ispred mene je naporan rad. Mlad sam i imam budućnost, jednog dana ću dobiti poziv", poručio je Milenković.\nUz Milenkovića će od januara naredne godina da igra i 17-godišnji napadač Partizana Dušan Vlahović, za koga je imao samo reči hvale.\n"Dušan će biti među pet najboljih napadača Evrope", naveo je Milenković.\nBivši igrač, a kasnije i trener Milana, Leonardo, vratio se u klub sa "San Sira", ali kao generalni menadžer kluba.


Izrael najavio tendere za 800 stanova u istočnom Jerusalimu - Bizlife.rs\nIzrael najavio tendere za 800 stanova u istočnom Jerusalimu\n22:01 Jerusalim, 15/11/2011\nIzrael će objaviti tendere za izgradnju više od 800 stanova u istočnom Jerusalimu, najavilo je izraelsko Ministarstvo stanovanja, a taj potez se povezuje sa nedavnim prijemom Palestinaca u Agenciju UN za obrazovanje, nauku i kulturu, UNESKO.\nPortparol ministarstva Arijel Rozenberg rekao je da je objavljeno formalno obaveštenje o namerama, precizirajući da bi se 749 stanova gradilo u Har Homi, a 65 u Pisgat Zevu, kvartovima koji se nalaze u okupiranom i kasnije anektiranom istočnom Jerusalimu. Palestinski pregovarač Saeb Erekat izjavio je tim povodom da četvorka bliskoistočnih mirovnih posrednika nije uspela da stvori odgovarajuću atmosferu za obnovu mirovnih pregovora, posebno u svetlu najave Izraela o izgradnji.\n“Izrael je odgovorio na pokušaje četvorke da se obnove pregovori novom objavom o izgradnji u istočnom Jerusalimu, kazao je Erekat za AFP.\nČetvorka koju čine SAD, UN, Rusija i EU pokušava da vrati dve strane za pregovarački sto kako bi se mirovni sporazum postigao do kraja sledeće godine, ali za sada nema znakova napretka.\nRozenberg je otvoreno rekao da je objavljivanje tendera koje se očekuje za mesec dva povezano sa direktivom vlade Izraela da se ubrza izgradnja naselja nakon što su Palestinci primljeni u UNESKO. On je, međutim, rekao da izgradnja neće početi pre godinu godinu i po.\nUži sastav izraelske vlade odlučio je 1. novembra da ubrza izgradnju stanova za Jevreje u mahom arapskom, istočnim Jerusalimu i u obližnjim jevrejskim naseljima na Zapadnoj obali kako bi kaznio Palestince. Tada je rečeno da će se graditi 2.000 stanova, od toga većina u istočnom Jerusalimu. Palestinci tamo planiraju da proglase glavni grad svoje buduće države koja će obuhvatiti Zapadnu obalu i pojas Gaze.


Iličev: Nacrt stvara podjele i fokusiran je samo na jednu stranu – Zvornik Danas\nNaslovna/VIJESTI/Politika/Iličev: Nacrt stvara podjele i fokusiran je samo na jednu stranu\nHitne konsultacije i drugo odgađanje termina sjednice Savjeta bezbjednosti UN, na kojoj bi trebalo da bude razmatrana britanska rezolucija o Srebrenici, uslijedilo je nakon što je Rusija saopštila da će uložiti veto, javila je Agencija Frans pres.\nAgencija prenosi da je sjednica Savjeta bezbjednosti UN odgođena pošto su SAD i Rusija održale hitne razgovore o nacrtu britanske rezolucije o Srebrenici.\nZamjenik ambasadora Rusije pri UN Petar Iličev ocijenio je da nacrt „stvara podjele“ i da je fokusiran samo na „jednu stranu konflikta“.\nKina, koja je stalna članica Savjeta bezbjednosti UN, predložila je prije toga da glasanje u Savjetu bezbjednosti UN o rezoluciji o Srebrenici bude odgođeno dok se ne postigne konsenzus svih članica ovog tijela svjetske organizacije.\nSjednica Savjeta bezbjednosti, koja je bila zakazana za 16.00 časova, odgođena je za 21.00 čas, a tome je kako piše Frans pres prethodila najava Moskve da će uložiti veto na dokument čiju je prvu verziju ministar spoljnih poslova Rusije Sergej Lavrov ocijenio kao antisrpsku i potpuno neprihvatljivu.\npetar ilicev rezolucija rusija savjet bezbjednosti un srebrenica\nGrmečka korida održana u Oštroj Luci (video)


Iračke snage pokrenule novu ofanzivu za oslobađanje Mosula - Sputnjik Srbija\nIračke snage pokrenule novu ofanzivu za oslobađanje Mosula\n16:25 16.04.2017 Preuzmite kraći link\nIračke snage pokrenule su novu ofanzivu protiv pripadnika DAEŠ-a u starom gradu u Mosulu, u pokušaju da preuzmu kontrolu nad poslednjim uporištem te terorističke organizacije u tom gradu, saopštili su vojni zvaničnici.\nPrema rečima neimenovanog kapetana iračke policije, ofanziva je počela u ranim jutarnjim časovima, a borbe sa pripadnicima DAEŠ-a se vode od kuće do kuće, preneo je Rojters.\nOn je rekao da pripadnici DAEŠ-a sada izvode samoubilačke napade na motociklima unutra starog grada i da zbog toga iračke snage moraju da vode računa o svakoj kući kako bi izbegli napadače sa eksplozivom na dvotočkašima.\nIračke snage su uz pomoć američkih savetnika, artiljerije i pomoći iz vazduha očistile istočni i zapadni deo Mosula, navodi britanska agencija.\nOko 400.000 ljudi se nalazi u starom gradu u Mosulu, dok je više od 300.000 ljudi izbeglo iz grada, naveli su irački zvaničnici.\nIračke snage su uz pomoć međunarodnih koalicionih snaga predvođenih SAD pokrenule 19. februara ofanzivu za oslobađanje zapadnog dela Mosula od pripadnika DAEŠ-a.\nofanziva na Mosul, DAEŠ, Mosul


Železničar savladao Vojvodinu | Belle Amie\nCredit Agricole Grupa: Neto prihod 1.435 miliona evra u Q1 2019. godine\n20:34, 18. 05. 2019 >> 10:03 Nikola Mihajlovic Niš, Ostali sportovi, Sport, Vesti 0\nIz šestog pokušaja ove sezone, Železničar je savladao Vojvodinu rezultatom 28:25 (15:14) i postao prva ekipa koja je to uradila u tekućem plej-ofu Superlige. Doduše, Vojvodinu bez takmičarskih motiva i oslabljenu neigranjem Duška Čelice, Jovice Nikolića i Rajka Prodanovića, ali „našpanovanu“ da se bori do poslednjeg atoma snage, tako da je trijumf Nišlija nad, sada već, sedmostrukim uzastopnim šampionom Srbije čist kao suza i rezultatski značajno ostvarenje.\n„Želja“ je ovim trijumfom ostao u igri za osvajanje drugog mesta pred poslednje kolo. Za to je potrebno da se u poslednjem kolu poklope neki rezultati, a pre svega da Nišlije savladaju Partizan. Takođe neophodno je da Metaloplastika doživi poraz u Novom Sadu, te da pančevački Dinamo savlada Novi Pazar.


Održan seminar za oficire za bezbjednost klubova BH Telecom premijer lige\nUtorak, 13. februar 2018. 16:33\nU organizaciji Komiteta za bezbjednost NS/FS BiH danas je u Trening centru u Zenici održan seminar za oficire za bezbjednost i oficire za vezu sa navijačima klubova BH Telecom Premijer lige BiH.\nNa seminaru su razmatrane sljedeće teme:\n- zdravstveni i sigurnosni rizici upotrebe pirotehnike na stadionima,\n- integritet takmičenja,\n- infrastrukturna problematika i\n- prevencija mogućih problema u bezbjedonosnoj organizaciji utakmica proljetnog dijela prvenstva.\nPosebno je iskazana zabrinutost povećanom upotrebom pirotehnike, te je klubovima podijeljena stručna UEFA studija u kojoj su razmotreni zdravstveni i sigurnosni rizici upotrebe pirotehničkih sredstava na stadionima.\nKlubovi imaju obavezu da sa rezultatima studije upoznaju svoje navijače, te im još jednom skrenu pažnju na štetne posljedice koje može izazvati upotreba pirotehnike, koja su ipak u kategoriji eksplozivnih sredstava.\nUkoliko na utakmicama BH Telecom premijer lige BiH u proljetnom dijelu prvenstva ponovo dođe do masovne upotrebe pirotehnike, biće poduzete odgovarajuće disciplinske procedure koje uključuju i zatvaranje navijačkih tribina. Još jednom je naglašeno da upotreba pirotehničkih sredstava spada u nultu fazu tolerancije, te je u tom smislu neophodna i podrška medija kako bi se promovisala svijest o štetnim posljedicama upotrebe pirotehnike na stadionima.


Vesti online / Vesti / Svet / Putin "opleo" po Amerikancima na njihovoj televiziji\nPutin "opleo" po Amerikancima na njihovoj televiziji\nSjedinjene Američke Države bave se "prljavim poslovima", a optužuju druge za to, izjavio je predsednik Rusije Vladimir Putin u intervjuu za televiziju En-Bi-Si.\n"Ne damo da nam se iko meša u unutrašnje poslove"\nAmerička novinarka Megin Keli pitala je ruskog lidera o ruskom biznismenu Jevgeniju Prigožinu, koji je u SAD optužen za "mešanje" u predsedničke izbore 2016. godine. Novinarka se pozvala na određeno "gledište" prema kojem Prigožin "radi prljave poslove" za Putina.\n"Ko su ti ljudi (koji tako misle)? Kakve prljave poslove? Ja se ne bavim nikakvim prljavim poslovima. Sve što radim je otvoreno. To je kod vas šablon. Vi imate nekoga ko voli da radi prljave poslove i mislite da mi radimo to isto. Ne radimo ništa tako", istakao je Putin.\n"Ne, mi to ne podstičemo i ne naređujemo (da se to radi)", rekao je ruski predsednik u intervjuu.\nMeđutim, on nije isključio mogućnost da su neka lica mogla da iskoriste određena sredstva u drugim zemljama i pošalju odgovarajuće informacije iz Francuske, Nemačke, Azije ili Rusije, i to nema nikakve veze sa ruskim vlastima.\n"Znači, to nisu bili Rusi?", upitala je Kelijeva, aludirajući na one koji su se, prema američkim obaveštajnim službama, mešali u izbore u Sjedinjenim Američkim Državama.\n"Dobro, neka su i Rusi, ali nisu bili državni službenici. Rusa ima 146 miliona. I šta? Ne shvatam kakve bismo ciljeve mogli postići mešanjem. Nema ciljeva. Pokušajmo da zamislimo koji cilj se može postići. Zbog čega? Zarad samog mešanja?", upitao je on.\n"SAD se neprekidno mešaju u izbore u Rusiji i to čak i ne skrivaju. Rusija nema iste mogućnosti kao SAD za vođenje ofanzivnih dejstava u sajber-prostoru. Mi nemamo globalne medije kojima vi raspolažete. Mi samo imamo RT", odgovorio je on na komentar novinarke o sajber-ratu između dveju zemalja.\n"Kažemo im (predstavnicima SAD) nedavno na najvišem nivou: 'Vi se stalno mešate u naš politički život'. Zamislite, oni to čak ni ne poriču. Mi imamo principe da nikome ne dozvoljavamo da se meša u naše unutrašnje poslove. I mi se ne mešamo u poslove drugih (zemalja)", dodao je Putin.\n"Tramp je moderniji od mene"\n"Ne mislim da se on prema meni lično odnosi sa poštovanjem. Mislim da je iskusan čovek, biznismen sa velikim iskustvom i on shvata da, ako postoji potreba da se sa nekim uspostave odnosi saradnje, onda se prema sadašnjem ili potencijalnom partneru treba odnositi sa poštovanjem, inače se ništa neće postići", istakao je Putin.\nOn je dodao da nikada čitao "tvitove" američkog predsednika i takođe potvrdio da nema stranicu na ovoj mreži, jer ima "druge načine za izražavanje svog stanovištva i realizacije odluka".\n"Donald je moderniji čovek", rekao je osmehom Putin.\nSVET Putin počinje da brine: Tramp možda i nije tako dobro rešenje\nSVET Sudar divova: Putin i Tramp sutra u 15.45, Rusija predala teme sastanka\nSVET Poruka Trampu: Čuvaj se Putina!


Tanjug 21. oktobra 2020. 12:35\nBEOGRAD – Košarkaši Crvene zvezde, nakon neplanirane pauze zbog odlaganja utakmice protiv Asvela u Lionu, sutra nastavljaju takmičenje u Evroligi utakmicom 5. kola protiv jednog od favorita za osvajanje titula – CSKA iz Moskve.\n„S obzirom na kvalitet koji poseduju na svim pozicijama, opravdano su jedan od favorita za osvajanje Evrolige ove sezone. Glavna pretnja nam stiže u bekovima – Džejmsu i Klajburn, dok Milutinov i Šengelija kao izuzetna pojačanja prave balans sa izuzetno snažnom unutrašnjom i spoljnom linijom. To su najvažnije karike koje treba da zaustavimo. Ni druge igrače ni slučajno ne treba potceniti. Odigrali smo solidnu utakmicu protiv Mornara, igramo sada ipak drugačiju Evroligašku utakmicu, 40 minuta fokusa nam je potrebno za iznenađenje“, rekao je Obradović za klupski sajt.\nObradović je prokomentarisao i „novu realnost“, odnosno činjenicu da se meči sa tako jakim i atraktivnim rivalom igra bez publike, uz „škripu patika“.\n„Da su protiv Žalgirisa bili navijači u hali, verovatno bismo dobili tu utakmicu, energetski i na bilo koji način donose mnogo, iako nekada mogu da budu i “pretnja” u odnosu da se ne sagori na terenu. Utakmica sa CSKA u nekoj situaciji sa navijačima bi možda išla drugačijim tokom, ali ovako mi imamo položaj nekog „autsajdera“, ekipe koja vreba da skine favorita. I što da ne? Ako nam se ukaže šansa treba je iskoristiti“, rekao je Obradović.\nZvezdin prvotimac Dejan Davidovac, jedan od najboljih protiv Mornara, očekuje težak meč sa moskovskim „armejcima“.\n„Svi znamo o kakvoj se ekipi radi, jednom od najkvalitenijih timova u Evropi. Dolaze nam posle poraza od Albe i verujem da će biti dodatno motivisani, da ne dozvole da upišu dva poraza zaredom. Zbog toga očekujm da energetski budu na još višem nivou. Na svakoj poziciji su izuzetno jaki, Milutinov se vratio nakon korone i to će uz sve igrače koje znamo, biti još mnogo jača ekipa. Moramo da se okrenemo nama, da se koncentrišemo na našu igru. Protiv ovakvih protivnika moramo zaista da budemo u fokusu svih 40 minuta ako želimo da pobedimo“, istakao ej Davidovac.\nUtakmica između Crvene zvezde i CSKA igra se sutra od 20.45 u dvorani „Aleksandar Nikolić“.